
Urednikova posta 


Napokon evo i » LUČU uskliknuo je svaki 
čitatelj i suradnik i, naravno, kao takav (naime 
suradnik) otvorio je odmah prvi list i pogle¬ 
dao. »Ima li štogod za mene u pošti«. Da, ima 
mnogo poštovani čitatelju i suradniče. Znajući 
da ćeš sigurno pročitati poštu usudio sam se 
da ovaj put upotrijebim ovaj prostor za dru¬ 
gačiju stvar i svrhu, nego je obično namijenjen. 
DRUŽE! 

Zar Te nije zapeklo u srcu, zar Ti nije bilo 
žao, kada si vidio da ne možeš dočekati » LUČh t 

PRIJATELJI! 

Zar ste zaboravili na »LUČ«, kada niste pri¬ 
mili prvi broj. Z a r ste zaboravili, da 
treba lanjski dug namiriti. »Lt/Č« 
ne može i ne će točno na vrijeme izlaziti, ako 
nastavite dalje sa neplaćanjem pretplate. To¬ 
liko puta urednik dobiva list i u njemu : »Mo¬ 
lim Vas (često ni to!) da ovaj članak, pjesma, 
pjesmica izađe u slijedećem broju«, »Ako uvr¬ 
stite ovaj moj članak proširit ću »Luč« itd., a 
nikad da me tko razveseli : »Našao sam pret¬ 
platnika, poslao sam pretplatu« itd.! 

DRUGOVI! 

Da svaki suradnik, svaki pretplatnik, svaki 
čitatelj barem plati zaostalu pretplatu 
i redovito plaća pretplatu, »LI/Č« ne samo da 
bi izlazila redovito, nego bi imala mnogo veći 
obujam. A da svaki čitatelj nađe bar jednog 
pretplatnika »LI/Č« bi bila i još jeftinija. 

Zar želite, da radi Vas budete »LI/Č« nakon 
28 (dvadeset i osam) godina izlaženja prestane 
izlaziti i 

Zar želite, da prestane izlaziti »Lt/Č«, koja 
nije ni za najtežih dana godina rata ugasla, 
koja već gotovo tri decenija rasvijetljuje put 
hrvatskoj katoličkoj omladini i 

DRUGOVI NA POSAO! 

Na Vama je, da »LI/Č« ne ugasi! 

Stoga širite »LI/Č«,nađite jednoga pretplatnika. 


Pošaljite odmah bar jedan dio na račun 
pretplate (zaostale i tekuće !) 

Po ts je ti te i drugove, da plate pretplatu. 

ORGANIZACIJE! 

U Vašim redovima ne smije biti člana bez 
»Lt/Č/«. Stoga organiziraj te ubiranje pretplate 
»Lt/Č/« zajedno sa članarinom. Blagajnik neka 
vodi brigu, da svi plate pretplatu. 

POVJERENICI! 

Pošaljite svoj obračun, uredite zaostatke, 
širite »Lt/Č«. 

PRIJATELJI! 

Sjetite se one naše zlatne poslovice : 

»KAD SE BRATSKA SRCA SLOŽE 

I OLOVO PLIVAT MOŽE!« 

Na posao ! Pokažite ČINOM, da ste prija¬ 
telji »LUČI« i hrvatskog katoličkog đačkog 
pokreta. 

Nadam se, da će ovaj moj apel uroditi plo¬ 
dom pa da će i naša »LUČ« u 29-toj godini, sa 
malim zakašnjenjem, zasjati još jačim, još sna¬ 
žnijim plamenom slijedeći riječi Sv. Oca: 
»UVIJEK NA VIŠE, NA BOLJE!« 

UREDNIK. 

SURADNIKE koji su poslali marku za pis¬ 
meni odgovor moli urednik, da pošalju ovogo¬ 
dišnju točnu adresu, da im mogu otposlati list. 

SURADNJU piši samo na jednoj strani 
papira, a šalji na adresu uredništva : Ljubljan¬ 
ska 13. III. k. 


OVAJ BROJ ))LUČh ima nešto 
veći prilog ))Đački Vjesnik «, jer je tre¬ 
balo uvrstiti izvještaje sa tečaj va f te 
izvještaj radova * ))Eligije sa sela « izlaze 
ovaj put po+pune i sa potpisom, koji 
je pod fragmentom u zadnjem broju 
))Lučh izostao . 





KULTURNO SOCIJALNI LIST ZA ĐAK E 

God. XXIX Zagreb, Veljača 1933 Br. 1 


Naprijed 

za aktivizam i optimizam! 

Nema više nikakve sumnje da su sadašnja vremena vrlo ozbiljna, da se u 
njima zbivaju nebrojeni procesi raspadanja nevaljalih i stvaranja novih život¬ 
nih tkiva ispod površina. Vremena su tako ozbiljna, da se ne može dovoljno na¬ 
glasiti riječima važnost sadanjega časa po nas same, po čitav naš društveni, narodni 
i vjerski život. 

Ima ih, koji upiru prstom na tamne strane sadanje moralne krize na svim 
područjima javnoga i privatnoga života. Rane, koje pojedinci, narodi i čitav svijet 
u svakom pogledu otkrivaju, bolne su, a još su bolnije, kad ih je promatra površno, 
bez metafizičke pozadine i odatle onaj pesimizam, koji se rađa u odsutnosti svakog 
dubljeg razumijevanja zla u svijetu i njegove uloge. 

Mi odbacujemo taj pesimizam, jer znamo, da je sadašnja ekonomska kriza 
plod duboke moralne krize suvremenoga kapitalističkoga društva, koji se gradi 
s jedne strane na grubom, nekritičnom, nemoralnom i bezbožnom materijalizmu, 
koji dovodi dosljedno do anarhističkog individualizma u praksi, a s druge strane 
na nedosljednom kolektivističko-boljševističko fanatičkom materijalizmu, koji 
traži od ljudi odricanje u ime — želuca. I zato, kolikogod nam je žao naroda, 
ipak nam je drago u ovoj sveopćoj pometnji konstatirati, da je sadašnja kriza 
nužna posljedica krivih individualističko-kolektivističko materijalističkih parola, 
koje su bile zavladale u državama i davale ton društvu. Znali smo, da su ideje 
na kojima se temelje kapitalističke države i Rusija krive, ali nismo znali, da će 
krah tih sistema tako brzo uslijediti. Mislili smo da ćemo se dugo i dugo još mo¬ 
rati boriti da dovedemo u sadašnju situaciju naše protivnike. Bog je htio drugačije. 
Ponizio je svoje protivnike prije vremena. Zato u doba općeg pesimizma i očaja 
u dušama onih koji ne vjeruju i koji su malodušni, nalazimo još jedan dokaz više 
istinitosti Kristovih riječi : »Bez mene ne možete ništa učinitk. Odatle i naš opti¬ 
mizam. Odatle i opći porast vjerskog duha, a osobito među inteligencijom u cije¬ 
lom svijetu, pa i među Hrvatima. 

I naš katolički đački pokret zabilježio je prošle školske godine znatnih uspona 
počevši od srednjoškolskih društava, koji su jako porasli brojem članstva, pa do 
naših akademskih društava. ». Domagoj « se ove godine lijepo afirmirao na sveuči¬ 
lištu i brojem članstva (u oba » Domagoja « preko 150 članova i članica) i inten¬ 
zitetom rada i suradnjom na općenarodnom studentskom frontu na sveučilištu. 
Stavši na stajalište : »Što bliže narodu «, mi smo se na polju ozbiljnog rada našli 
skupa sa svima, od kojih su nas prije razdvajale trzavice. 

Mi se nadamo, da ćemo se i ove godine naći u što čvršćem savezu s njima u 
radu za Boga i naš narod. 

Naš rad se mora razviti u ofenzivi i defenzivi. Naš katolički i naš narodni 
program je jasan i čist kao sunce. Vidimo baš u današnje vrijeme , da se suvre¬ 
menost jedne ideje ne sastoji u veličini bezumnoga ili utopističkog skoka prema 
t. zv. progresu , već u logičnom i dobro promozganom koraku prema boljemu , koji 
se pravi svijesno i odlučno. Naša suvremenost nije negativna već pozitivna 
— ona znači sav naš zanos, svu našu odlučnost i neustrašivost u zastupanju na¬ 
šega programa, naš golemi optimizam, neskršivu volju, nepokolebljivu nadu u 
bolju budućnost svoga naroda. 

Naša ofenziva neka bude rad na svim linijama. Naši srednjoškolci 
neka sa svom dušom i svim srcem shvate veličinu važnosti vremena u kojemu ži¬ 
vimo. Ne smijemo se zavarati krilaticom kao što smo to često dosad radili: Non 
quantitas sed qualitas. Tertium datur! Et quantitas et qualitas! Budite apos¬ 
toli. Izađite na raskršća i propovijedajte svima novu riječ i zovite svakoga srednjo¬ 
školca dobre volje u svoju organizaciju. Naše su srednjoškolske organizacije pro¬ 
šle školske godine dobro radile. Neka se broj članstva, a osobito onaj nižih raz¬ 
reda ove godine podvostruči. U samoj organizaciji neka se što intenzivnije radi, 
a osobito neka se što dublje i sistematskije produbi i prouči socijalno pitanje. Ne 
smije biti ni jednog našeg srednjoškolca, koji ne bi znao program socijalne obnove 
prema papinskim enciklikama, i koji ne bi znao stvarno i spretno kritizirati krive 
socijalne sisteme (n. pr. gospodarski liberalizam i marksizam), koji propadaju. 
Ne smijemo se služiti frazama. U debati s protivnicima budimo pošteni i stvarni , 
a to znači, da izgradnja pojedinaca mora biti što dublja. 

Naši akademičari neka razviju ove školske godine što življu 
propagandu za prikupljanje novih članova, a osobito se mora paziti, da se ne iz¬ 
gubi nijedan abiturijent f koji je izašao iz naših srednjoškolskih organizacija. Uz 
spretnu propagandu broj se članova može podvostručiti. » Domagoj « mora biti što 
aktivniji , jer on zapravo vodi na katolički đački pokret. Organizatorna i socijalna 
sekcija mora biti što jača. Katolička štampa, a osobito naša đačka mora dobiti 
iz redova » Domagoja « što više saradnika. Ove godine će se opet oživiti pohađanje 
naših srednjoškolskih društava po domagojcima u Zagrebu što bolje uz napreduju 
Domagojci moraju što aktivnije surađivati sa seoskom omladinom preko Hrvat¬ 
skoga katoličkog omladinskog saveza i sa radništvom preko Radničkoga strukovnog 
saveza. Naši akademičari uza sve smetnje imaju najzahvalnije polje rada. Ove 
školske godine oni imaju glavni dio posla obaviti. 

Našim seniorima poručujemo, da se prenu od dubokog sna i da se 
ugledaju u onu nekolicinu vrijednih drugova, koji živu, rade i mnogo žrtvuju za 
naš katolički pokret. Bez njihova vodstva i njihove potpore naša srednjoškolska 
društva ne mogu uspijevati. Zato na rad. Pomognite nas u našim nastojanjima 
u našim naporima. Sad je vrijeme kao nikada. Gdje god nema naše srednjoškolske 
vjerske organizacije neka je nastoje stvoriti. Mi ćemo se na pojedine seniore obra¬ 
titi u tom pogledu. Neka se ne ogluše. Zar ne čuju nova strujanja i Nove kato¬ 
ličke generacije dolaze, a s njom i nova budućnost. To će pokazati i veliki kongres 
svih naših srednjoškolaca, akademičara, seniora i naših prijatelja u 1935 * godini. 

Naša defenziva će biti na općoj katoličkoj i narodnoj liniji, gdje su 
sabrane sve katoličke i narodne snage. Nikad nije bilo jasnije da su narodni ne¬ 
prijatelji ujedno i neprijatelji Crkve i obratno. Naš se neprijatelj ne nalazi samo 
s onu stranu barikada već ćemo smatrati našim neprijateljem svakoga onoga , 
koji muti slogu u katoličkim i narodnim redovima. Mislimo da smo s time dosta 
rekli, i da se razumijemo. 

I dok drugi f koji s nama na istoj liniji bespomoćno gledaju u budućnost , jer 
su njihove ideje bankrotirale, puni pesimizma, mi smo na prekretnici vremena 
puni pouzdanja u svoj narod i jakost katolicizma, stoga pozivljemo sve svoje pri- 
2 jatelje: Sursum corda! Naprijed za aktivizam u novu zoru puni optimizma, iie 





t Dr Đuro Ljubić 

Tko bi se nadao, da ćemo ovaj prvi broj novog godišta »Luči« započeti sa 
nekrologom* I to baš njemu, našemu najboljem i najumnijem* 

Ima naš hrvatski katolički pokret već mnogo velikih pokojnika iako 
se nalazi tek u trećem deceniju svoga rada* Sve su to imena prerano umrlih 
ljudi* Jedan dugi niz križeva, dugi niz ugaslih života i nada* Eckert, Varga, 
Rogulja, Poljak, Sudeta i na kraju najsvježiji grob dra Đure Ljubića, koji po¬ 
čiva tamo na krševitom otoku Hvaru u mjestu Jelsi, gdje je proveo toliko lije¬ 
pih dana* 

Često sam razmišljao o našim zajedničkim pokojnicima, koji su nam tako 
dragi i blizi kao da su nam braća* Pri tome mi se koji put otela sumnja : Pa 
ipak će među nama biti koji čovjek Roguljine gorljivosti, Eckertove temelji¬ 
tosti i dobrote ili koji talenat poput Poljaka i Sude te ! Ali nikada mi ne će biti 
moguće kazati : Bit će među nama i koji Ljubić ! Takovi ljudi rađaju se rijetko* 
Teško, da ću ikada susresti sličnog čovjeka* 

Poslije ovih riječi očekivat će netko dugi izvještaj o velikim djelima toga 
čovjeka* Doduše možemo nabrojiti dosta toga, ali nažalost, to je sve malo, 
ništa, prema onome što bi bio stvorio, da je poživio*** Ta pok* Đuro Ljubić 
rodio se tek 1903* u Jelsi, a maturirao je tek 1921* u Zagrebu, a 1926* doktorat 
prava položio na zagrebačkom sveučilištu* Preostalo mu je tek par godina 
života, koji je dobrim dijelom bio ispunjen radom u uredu (drž* tužioštvo u 
Zagrebu, a kasnije upravni sud u Zagrebu), prekidanom bolešću i radom među 
knjigama i novinama* Surađivao je anonimno u više katoličkih publikacija, 
a najviše u dnevniku „Hrvatska Straža”, čija je duhovna fizionomija bez sum¬ 
nje čedo njegova srca i uma* Održao je nekoliko predavanja »Domagoju« i raz¬ 
govarao mnogo, mnogo o svim pitanjima, o kojima smo od njega tražili in¬ 
formacije* 

Eto to bi u kratk m potezima bilo ono, što je pok* Dr Đuro Ljubić učinio 
za naš pokret* 

Kako to izgleda malo i neznatno ! 

Ali ipak bi se teško varao onaj, koji bi kazao, da je ovdje iscrpljeno sve* 
Daleko je više ono, što je on onakov uopće egzistirao i živio među nama* Naj¬ 
veće njegovo djelo bio je on sam, njegov silan duh, njegov divan karakter i 
bogat um* 

Zato pisati o dru Đuri Ljubiću ne znači nabrojiti nekoliko suhih datuma 
i naslova već govoriti o njemu znači govoriti o njegovim vrlinama* 

A imao ih je mnogo* Ono što je svakoga na prvi mah zapanjivalo bilo je 
njegovo golemo, neiscrpivo znanje* Plod je to dugog sjedenja uz knjige, bi¬ 
stre inteligencije i neobično jakog pamćenja* Posjedovao je upravo nevjero¬ 
jatnu brzinu shvaćanja* Znao je uzeti debeli svezak i kroz dan dva ga proučiti 
(ali kako proučiti !) do kraja* Kad bi se mi tome divili, on nije razumio naše 
začuđenje, već bi tumačio, kako je to sasvim jednostavno, to je plod rutine i 
volje* Bilo je mnogo istine u tim riječima, možda negdje u našoj okolini postoji 
čovjek, koji znade približno istu količinu činjenica kao i pok* Ljubić, koji znade 
isto toliko jezika, koji je pročitao isto toliko knjiga, ali u svladavanju toga go¬ 
lemog materijala u razumijevanju i aplikaciji sigurno mu nema premca* Sve to 
znanje nije bila gomila bez života, bila je to riznica u najboljem redu, iz koje 
je obilno razdavao svakome tkogod je to trebao i tražio* 

Osobito je imao mnogo ljubavi za povijest, a u prvom redu povijest Hrvata* 
Njegova prva veća radnja bila je »Lige i posobe u starom hrvatskom pravu« 3 


(Rad Jugoslavenske Akademije, sveska 240* — preko 100 strana), a spremio 
je velik materijal o počecima hrvatske povijesti* Osim toga bio je neumorni 
istraživač idejnih strujanja kroz prošlost i sadašnjost hrvatskog naroda, a za¬ 
tim čitavoga svijeta* To njegovo dragocjeno znanje došlo je do izražaja u broj¬ 
nim člancima i bilješkama u »Hrvatskoj Straži« i još ranije u »Narodnoj Poli¬ 
tici«, kao i u par članaka u »Selu i gradu«, pod pseudonimom Ljubomir Đurić* 
Osim znanja resile su ga i druge kreposti* To je u prvom redu bila čvrstoća 
karaktera* Čovjek velikog znanja nije se u njemu pretvorio u velikog skeptika* 
Ne, on je imao upravo poput granita jake principe* Bili su to principi našeg 
pokreta* Ali on nije bio čovjek, koji kao papiga ponavlja misli drugih* U svojoj 
duši proživio je duboko našu ideologiju* Njegov katolicizam bio je nešto jedin¬ 
stveno* Poznavao je prošlost Crkve u tančine, znao je za razna sporna mišlje¬ 
nja, ali nikada niti sekundu nije se zaustavio, da tako kažem, na granici između 
pravovjerja i hereze* Uvijek je iz pune duše usvajao nauku Crkve i znao iznijeti 
upravo suptilne razloge za obranu svog odnosno crkvenog stajališta* Uz njega 
nije bilo teško odrvati se svim novovjekim zabludama, o kojima je »Hrvatska 
Straža« donijela velik broj po njemu inspiranih ili napisanih članaka. 

Bio je i nacionalan* Ali njegova nacionalnost nije bila samo na riječi* Često 
je isticao, da je nacionalan tek onaj, tko u svojoj duši proživi hrvatstvo* Po¬ 
vijest, sadašnjosti i nade budućnosti bile su u njemu povezane u najskladniju 
cjelinu* Svakom žilicom svoga bića ljubio je domovinu, imao široko srce za sva¬ 
kog pojedinca iz narodnog kolektiva* Sa ponosom je isticao čistoću svojega 
patriotizma i nastojao u svojoj okolini dizati narodnu svijest i ponos* Njegovo 
poznavanje povijesti bilo mu je siguran vodič* To je u njemu izradilo svijest 
o uskoj povezanosti narodnosti i vjere, pa je on bio onaj, koji je direktno ili in¬ 
direktno čitavoj našoj mlađoj generaciji, u koju je i on s ponosom sebe ubrajao, 
dao našu današnju orijentaciju* Po tome je on jedan od najvećih, za nas najveći 
graditelj ideologije katoličkog pokreta, poslije biskupa Mahnića* 

Njegova značajnost očitovala se ne samo u nepokolebivom pristajanju 
uz lijepa načela, već je on sam bio do kraja nesebičan i propovijedao nesebičnost 
i altruizam kao životni ideal* Blizina smrti, koju je uvijek osjećao kao neizbje- 
Živu posljedicu neizlječive bolesti, bez sumnje je djelovala na njega, ali je često 
isticao, da je život i onako vrlo, vrlo kratak* Nitko kao on nije osuđivao zata¬ 
jivanje principa radi časovitih prividnih ili što je još gore radi ličnih uspjeha* 
Za mnoge je bio neumoljiv, ali pravedan kritičar. 

Uz silno znanje i svijetli karakter resila ga je i upravo djetinjski čista dobrota* 
Njegov zvonki smijeh često je ispunjao prostorije uredništva »H* S*«, rado se 
šalio i osobito je volio djecu* Nikada nikome nije rekao, ako nije uistinu imao 
povoda, prijekornu riječ, a nikada nikome se nije narugao* Preko njegovih 
usta nikada nije prešla kakova dvolična riječ, njegov pogled nikad se nije za¬ 
ustavio na nedoličnoj slici* Nijedan siromah nije od njega otišao praznih ruku* 
Nikome nije uskratio uslugu* Nikada nije prekoravao* Sa pohvalama je šte¬ 
dio, ali je zato njegova pohvala bila tim vri jedni ja* Ako je korio, tada nije uda¬ 
rao na čovjeka nego na manu* Njegova dobrota nije odsijevala iz njegova 
držanja ili riječi, nego iz djela* U svemu je bio »kao i drugi«, a opet se tako raz¬ 
likovao od drugih. Bilo je u njemu nešto od talijanskog uzor intelektualca P* G* 
Frassati-a, od kojega se on razlikovao po svojoj golemoj inteligenciji* Bio je 
najbolji među nama*** 

>Domagoj« je na njegov lijes položio vijenac sa natpisom na trobojnoj 
vrpci : »Neustrašivom borcu, uzoru i vođi — rastuženi Domagojci«* 

Mnogi su se tome natpisu začudili* 

Da je bio borac, znademo* Zar ne znademo za njegovu junačku borbu 
4 sa jugomasonerijom, koja mu je omela habilitaciju na pravnom fakultetu u 


Zagrebu* Iako je bolje nego itko znao za moć masonerije nastupao je otvorena 
čela* Tko bi izbrojio sve njegove polemike, po kojima je »H* S*« postala strah 
i trepet mnogih nečistih savjesti ! 

Da je bio uzor, svijetli karakter znademo* 

Ali odakle je vođa i Pa nije niti bio organiziran, nije držao sastanke, nije 
stupao u povorkama, mnogi naši članovi uopće nisu znali niti da postoji* ♦♦ 
Sve je to istina* Ali vođa ne mora činiti ništa od svega toga* Vođa mora 
biti potpun čovjek, mora biti karakter i mora znati* Mora biti junak duha* 

A to je pok* dr Đuro Ljubić bio* Kadgod smo mi, koji privremeno obavljamo 
razne neophodno potrebne poslove, dok ne dođu bolji i sposobniji, bili u zabuni, 
kad nismo znali što da kažemo drugovima, dolazili smo k njemu i on nam je 
pokazao, ljudski računajući, najbolji put* Sa koliko smo ga pouzdanja slijedili l 
Kad su pred par godina u našem javnom životu nastale tolike promjene, 
kad su svijetom počele kolati nove ideje, novi pokret, kad su ostali bili bez 
kompasa, taj slabunjavi, ali vedri mladić, koji je imao tako široke vidike sigurno 
je pokazao najbolji put* Zahvaljujući njemu naš katolički đački pokret nije dugo 
kolebao po neizvjesnosti, ubrzo je našao sebe, našao je opravdanje svoga op¬ 
stanka, što više našao je puno zaliha nove snage* 

Danas mi znademo, što nam je potrebno, znademo što hoćemo i što mo¬ 
žemo* Znademo, da je naša generacija već učinila mnogo preko svoga najboljeg 
predstavnika* Svijesni smo, da i mi nešto imamo, da i mi nešto možemo* 
Mlada katolička Hrvatska je tu, puna svijesti, snage i optimizma* 

To je baština Đure Ljubića, najboljeg predstavnika mlade katoličke gene¬ 
racije* Zato neka mu je među nama živa zahvalna uspomena ! 

Neka mu je laka hrvatska zemlja ! 

Neka mu je vječna slava ! i, b* 


Naviranje sna 

SVIJEĆU sam upalio... 

Negdje daleko pjevanje se čuje 
Pijanih momaka! 

Ko tužan refrain prošlih dana 
Navire vojska prehladnoga 
Mraka, 

Sa pustog sokaka *** 

Na oči teška umornost se sleže 
I varkom sna, 

Ćutim da tonem u pustoš neku 
Neznanu bez 
Dna / * * * 

San mi je dlanove plave 
Složio vrhu glave 
I sada, 

Nosi me daleko nekud 
Iz ovog bolesnog 

Grada ♦ Ante A. JakSić 5 


Socijalni studij je potreban 

STVARANJE VOĐA ZA NOVI KORPORATIVNI POREDAK 

U čitavom svijetu su jako odjeknule riječi Pija XI. o novom korporativ¬ 
nom uređenju društva, koje bi imalo zadaću, da uništi samovolju kapi¬ 
tala i da predusretne borbi klasa i proleterskoj revoluciji, koje naviješta 
marksizam. Među katolicima se oni odlomci enciklike »Quadragesimo anno« 
vrlo mn ogo spominju, ali malo njih se trudi, da bi se poraynali putevi 
novom društvenom uređenju, i ako je sam sv. Otac istaknuo, da je za ostva¬ 
renje takovog društvanog poretka t. j. za primjenu kršćanskih načela u praksi 
u prvom redu potreban ne samo blagoslov Božji i dobra volja ljudi, nego i 
sposobnost vođa. 

Već i na našem ferijalnom tečaju upozoravao je o. dr B. Perović na to, 
kako je teško provesti korporativni sistem upravo radi toga, što i najistak¬ 
nutiji predstavnici radničke klase ne poznadu delikatno i komplicirano ustroj¬ 
stvo gospodarskog života. Upravo radi toga se među najnaprednijim kato¬ 
ličkim narodima u posljednje vrijeme govori mnogo o socijalnom odgoju ka¬ 
tolika. Prema tome bi katolička društva morala postepeno socijalno uzgojiti 
svoje članove. Bit toga, što moraju svojim članovima dati naša društva, sažeo 
v je jedan njemački socijolog (H. J. Schmidt — »Germania«) u ove četiri tačke : 

1. Članovi moraju da izbliza prouče činjenice i funkcije gospodarskog 
života. Kritičara današnjeg poretka imamo i previše, a manjka nam ljudi, 
koji imaju jasnu viziju ujedno i bistre ideje o tome, kako mora izgledati novo 
gospodarsko uređenje. 

2. Treba temeljito poznavati glavne društvene činjenice i odnošaje (n. 
pr. obitelj, zvanje, klasa, država, gospodarsko stanje u svijetu itd.), te treba 
uočiti njihove konstruktivne snage, da ih možemo svrstati u bolji poredak. 

3. Pojedinci bi morali naučiti da bolje ocijene moralnu vrijednost lično¬ 
sti, rada, slobode i vlasti u njihovim funkcijama i djelatnosti kod proizvodnje 
i podjele dobara, kao i u socijalnom životu uopće. 

4. Život pojedinca kao i život društveni moraju biti. prožeti kršćanskim 
krepostima, koje moraju postati pravilo života čitavog čovjeka. Iz općeni¬ 
tih principa kršćanskog morala moraju se izvesti i naučiti konkretni zahtjeve 
morala za svaku granu gospodarstva (proizvodnja, podjela dobara, osiguranje 
i t. d.). 

Kako se vidi iz ove četiri točke ovaj njemački katolički socijolog, misli 
da je u prvom redu potrebna da se katolici socijalno izgrade, da bi s uspjehom 
mogli provesti ono, što želi crkva. Prema tome njegovi zaključci se ne odnose 
samo na kakove radničke ili poslodavačke organizacije, već se one odnose na 
svakoga inteligentnog čovjeka. Prema tome i u našim đačkim redovima treba 
raditi oko izgradnje socijalne ličnosti bez obzira na to, kakvom će se tko zvanju 
posvetiti kasnije u životu. Dakle, bliži cilj našeg proučava¬ 
nja socijalnog pitanja nije nedokučiva praktični 
rad oko organizovanja radništva, već nešto nama 
vrlo blizo i svagdašnje, naš glavni đački posao, a to. 
je — studij. IB. 


Jeste li poslali pretplatu za „Luč“? 

Elegije sa sela 

Mamaaa, o, mamaa! Kuva malo — boli me tiba — umiću ti! 

— Umiri se, srce moje, doće pridmrak ćaća, pa će do nit štruce iz Č. Naišće 
se dite moje, punda će mi bit radosno i sito — drago mami i ćaći. 

— Mama, oće li mi ćaća košu kupiti 

— Oće, sine, — kupiće : — pa će te mama odit ka šemo na — bićeš ćus i 
kršan ko iko. Punda će ti kupit lopis — i ićeš u školu. 

Dugo su i dugo čekali oca, ali ga nije bilo. Od žalosti nije se mogao povratiti. 

A mat i dijeti tješili su se nadom do u kasnu noć. 

* 

— Kumeee, kako ti duvan odei 

— Rđavo, brte, vas ko izgorio. Otra sam kiV manje od dva tovara, a primio 
na ruku tek dvaes ćesa. 

— Ispos mu ćaćin, moj još gore. Dok plati paušal, kiriju, pa sto nekakvi 
nejednaki, osta mi samo da mogu kupit kiV soli za kuću. 

— Ej, šta ćeš, — nisu ovo stara vrimena. 

— Posla sam, bolan, ima još dvi evte maloga sa duvanom u B., pa ga još 
nema — sigurno su ga vilancije akačile. Ako budu, kuda ću ? 

— Kuburit dok ne polipsamo. — Kuda ću i ja j 

Teškim koracima, zamišljeni vukli su dva seljaka po uskoj putači — idući 
kući koja ih nestrpljivo očekuje. 

* 

— Lalee! Umri mi moja mala Katica — ej e e! 

— Šta ćeš, sestro, sve je u Božjim rukama : i život, smrt i smrtna kosa koja 
ne gleda da li je trava mlada ili stara, nego kosi sve redom. 

— Kuku meni! Di je dite moje š Ostavila svoju majku ona dva oka, onaj 
blažen smij! Uh! Rano mojaaaa! 

Bolno je za djetetom grcala mlada seoska žena, dok ju sestra uvijek tješila : 

— Pusti, bona, dite u raju. Grijota ti je za njim plakati. I mi će mi svi umrit jed¬ 
noga dana. Vrime za vrime, a Bog zavike. Dan u dan u tom i smrt za vrat. 

* 

— Viru ti materinu, idi svojoj kući pa zapovidaj, — neš meni! 

Više si mi zavrtiljala na vr’ moje glave. Znaš uvik pecat posti ćaćin, a ne- 
znaš se ni useknuti. Uvik ti amen — Boga nešto kriva, nešto voli. Ako ti je krivo, 
odma udulji ćaći. Nek ti je kod njega lagše, ujo jedna ! 

— Šta ti je ujavo te mal’ ne odnijo i Umiri se ! Tebi se ništa ne da dokazati 

— niti mi na što moje nećeš da paziš. Sve jedno mi, te jedno mi — rodila, ne rodila 

— kasnila, ranila — nikad dvi jake za vratom ; nikad ništa priznat. — Ono dvoje 
pilića goli golcati — kupi njima kao pri svlak! 

— Šut! Ni riči više! Ti da mi soliš mozak! Š 

Bijednoj ženi udariše suze niz lice. Zatim baci dva prijekorna pogleda na muža. 

* 

»Cura jesam, udala se nisam. 

Kako mi je ni udat se ne ćm. 

— Šta je Stoji L Kaku nju bida tare i 

— Kako neće, moja prijo, momak joj otiša u Meriku, pa ni ovaza od njega, 
ko da ga je šejtan odnijo. Jadna cura vene za njim, da je fajde. 

— Ko blesa, nek' vene ! Ima u selu momaka vanjtaki. Pusti ti Merikanca. 
»Svaki mi veli : Curo lako ti je. 

Srce moje znade kako mi je ♦« 

Djevojka je nastavila svoju bolnu pjesmu i nostalgično je čeznula za nepre¬ 
žaljenim u dalekom svijetu. J. Košta (Š. B.) 


Sredstva 

i metode prirodnih znanosti 

Osim prosječne pogrješke upotrebi ju je se u znanosti još više t. zv♦ srednja 
pogrješka kao prava mjera za ocjenu koga aritmetičkog srednjaka* 

Razlaganje, kako se je došlo do srednje pogrješke je već znatno teže, 
stoga ćemo ovdje samo kratko spomenuti, kako se izračunava srednja pogrje¬ 
ška* Kvadrati se pojedinih pogrješaka zbroje, zbroj podijeli s brojem pogrje¬ 
šaka, iz broja se, koji se tako dobije, izvadi drugi korijen, a rezultat je sred¬ 
nja pogrješka* U našem bi drugom primjeru bila srednja pogrješka 0,10 cm* 
Ovoliko neka bude dovoljno za glavnu orijentaciju o samomu predmetu* 

Sto nam znači prosječna pogrješka i Na prvi pogled vidimo, da je ono 
mjerenje tačnije, kod koga je prosječna pogrješka manja. To vidimo i kad 
nam nijesu poznata pojedina mjerenja, nego samo njihov srednjak, jer ćemo 
posve pravo zaključiti, da će prosječna pogrješka biti manja, čim budu pogrje¬ 
ške pojedinih mjerenja — brojevi iz kojih je ona izračunata — manji, A čim 
su te pogrješke: diferencije između prave veličine i (pogrješno) izmjerene,ma- 
nje, tim je i to mjerenje tačnije* No prosječna nam pogrješka to ne kaže samo 
onako općenito, nego tačno i u brojevima, a u tom leži i cijela važnost stvari 
i to čini mjerenje u onom stupnju eksaktnim, koliko je to potrebno* Prosječna 
pogrješka daje samo sumaran pregled o veličini pogrješaka, pravu mjeru tač- 
nosti^nam daje srednja pogrješka* U opširnije se razlaganje ovog vrlo zanimivog 
i važnog predmeta ne možemo upuštati, jer bi to prelazilo okvir ove knjige 
i tražilo više predznanja, nego što ga ima inteligentan laik* 

Prije nego što pođemo dalje, navest ćemo neke praktične primjere i pri¬ 
mjedbe* Kod našega gornjeg primjera mjerenja duljine je srednjak svih mje¬ 
renja 133,7 cm, a srednja je pogrješka 0,10* Što to znači i Znači, da možemo 
uzeti kao pravu duljinu 133,7 i da ćemo se pri tom (teoretički) prevariti za 
o 10 cm t* j* da bi prava duljina mogla biti i 133,6 ili 133,8, ali ne 133,4* To 
je kad hoćemo rezultat mjerenja dalje iskoristiti, vrlo važno, kako ćemo od¬ 
mah vidjeti iz jednog drugog primjera* Kod mjerenja paralakse stajač ca — 
kojoj je već bi o govora — našao se je kao paralaksa zvijezde Ataira 
(a Cygni) kao srednjak iz više mjerenja : — 0,012”, a srednja pogrješka tih mje¬ 
renja je 0,023”* Na prvi pogled vidimo, da je tu pogrješka veća nego izmjerena 
veličina sama, pa stoga bez daljnjeg razmišljanja odmah zaključujemo da se 
s ovakv m rezu tatom ne možemo ništa započeti, jer su mjerenja odviše ne- 
tačna*^Kad bi mi taj rezultat uzeli pod gotov novac, učinili bismo posve krivi 
zaključak od koga nas spasava to, da smo izračunali upravo srednju pogrje¬ 
šku* Ovakovih bi primjera mogli navesti još više, no dovoljan je i ova jedan, 
da jedno pokaže korist Gaussove metode, a drugo, da vidimo, kako je savršen 
aparat današnje znanosti do u najmanje tančine* Upravo ovaki na oko nuz- 
gredni i laiku posve nepoznati računi su podigli znanost do njezine današnje 
visine* 

U dosadanjem smo našem razlaganju pretpostavili šutke, da je aritme¬ 
tički srednjak zaista prava veličina, koja se mjerenjem traži, a za to nemamo 
pravih razloga* Gauss je to formulirao kao temeljni postulat svoje teorije ne 
dokazujući ga posebno na ovaj način : U nizu je ekvivalentnih mjerenja iste 
veičine (na isti način, s jednakim aparatima i metodama) aritmetički srednjak 
onaj broj koji se najviše približuje faktičnoj vrijednosti mjerene veličine, on 
8 ima najveću čestinu — t* j* dolazi u nizu tih brojeva najčešće — i prema tomu 


najveću vjerojatnost, da je on zaista taj traženi broj, što se više koji broj u tom 
n zu razl kuje od srednjaka, to mu je čestina manja, a prema tomu i vjero- 
atnost, da će se kod mjeren a baš dobiti taj broj. Gauss je ovaj postu’at za- 
odio također i u matematički oblik, koji je poznat pod imenom Gaussovog 
zakona o pogrješkama. Vrlo velike su pogrješke kod višekratnog mjerenja iste 
ve ičine vrlo rijetke ili praktično skoro nemoguće (tako je skoro isključen slu¬ 
čaj, da bi neko — caeteris paribus — izmje io duljinu iz našega primjera i dobio 
154,8 cm, jer je pogrješka daleko veća nego kod svih ostalih mjerenja). Sred¬ 
nja nam pogrješka uz ostalo još kaže i to, do koje granice dolaze »normalne« 
pogrješke. Kao praktično pravilo, da se to odredi, služi ovo : trostruka je sred¬ 
nja pogrješka mjera područja »normalnih« pogrješaka. U našem je primjeru 
srednja pogrije ka 0,10, trostruka je srednja pogrješka dakle 0,30 na jednu 
i na drugu stranu t. j. područje se »normalnih« pogrješaka proteže od 133,4 
do 134,0. Ili ako označimo kao prije kao područje pogrješaka d ferenciju iz¬ 
među najveće pozitivne i najveće negativne pogrješke imat ćemo teoretičko 
područje : 0,60. Faktično je područje manje, kako smo to već prije našli : 0,4, 
a i tu moramo na to misliti, da teoretičko područje predstavlja skrajnje granice 
mogućnosti, kod ovakove tačnosti, kakova je faktičnim mjerenjem dana. ^ 

Gauss e ovaj svoj postulat obrazložio tako, da je rekao, da sve pogrješke 
potječu od »s’učajnih« okolnosti, a jedini stalni i izraziti faktor je sama veličina, 
koja se mjeri, za to je i njezin utjecaj, kako se očituje u srednjaku najjači. No 
znanost ne poznaje slučaja, jer je glavni postulat svih prirodn h znanosti uz¬ 
ročna veza svih svojstava i događaja u prirodi : svaka stvar i svaki pojav ima 
svoj točno određeni uzrok. Stoga se u znanosti upotrebljuje riječ slučaj samo za 
(o, da se kaže, da nam je uzročna veza nepoznata, naročito, gdje djeluje toliko 
raznolikih faktoja da ih ne možemo sve ni pregledati ni odrediti. Kad bi kod 
našega mjerenja bilo mjerilo krivo ili krivo postavljeno (paralaksa, vidi gore), 
onda pogrješke, koje bi odatle potjecale, ne bi bile slučajne i^za njih ne bi vrije¬ 
dio Gaussov zakon. Ovo je vrlo važno i to će nas odmah nešto kasnije zabaviti. 

Da bi se na neki način dokazao Gaussov zakon, kušalo se je umjetno proiz¬ 
vesti »slučajne« pogrješke pomoću posebnih vrlo duhovito konstruiranih apa¬ 
rata i istraživan-a, koja su zaista dokazala taj zakon i utvrdila tako jedan od 
najvažnijih temelja znanosti i jednu od najvećih spoznaja ljudskoga uma. 

Ovi su lijepi rezultati Gaussove metode kod izračunavanja pogrješaka 
mjerenja prouzročili, da se je i u drugim granama znanosti, gdje su prilike 
analogne kao kod pogrješaka mjerenja, počela primjenjivati ta metoda. To 
je kod svih primarnih istraživanja, koja se dadu formulirati brojevima i kod 
ko ih nije a priori poznat zakon, koji slijede ti brojevi, dakle kod svih statistič¬ 
kih istraživanja u opće. Tu se je, kako smo već rekli, svuda uveo aritmetički 
srednjak kao tipični broj, ali se je kod toga većinom i ostalo. Tipičan primjer 
ove vrsti znanstvenog istraživanja daje nam meteorologija : nauka o fizikal¬ 
nim pojavima u našoj atmosferi. Kao prvi temelj svoga sistematičnoga istra¬ 
živalačkog rada morala je meteorologija dobiti jasnu sliku o tim pojavima 
samim. Budući da se tu radi o fizikalnim pojavima bilo je odmah moguće te 
pojave fiksirati bro evima. Kao najvažniji meteorološki elemenat bila je tem¬ 
peratura zraka, jer je na prvi pogled bilo jasno, da kod ovih pojava glavnu ulogu 
igra toplina. No tu su odmah nadošle prve poteškoće. Već naime i prvotno 
iskustvo kaže ovo : prvo temperatura zraka nije na svim mjestima ista, drugo 
i na istom mjestu nije temperatura u raznim godišnjim dobima ista, a treće 
ni na Istom mjestu nije u istom godišnjem dobu temperatura u svako doba dana 
ista. Ako dakle hoćemo dobiti jasnu sliku temperature naše atmosfere, onda 
moramo po mogućnosti mjeriti temperaturu na što više različitih mjesta i u 
svako doba dana i godine. Tu zadaću obavljaju meteorološke stanice, koje 9 



poput mreže isprepliću cijele pokrajine i koje svaki dan u razno doba mjere 
temperaturu zraka i ostale* t* zv* meteorološke elemente* Rezultati se tih mje¬ 
renja objelodanjuju u posebnim izvještajima* Ova su mjerenja prvi t* zv* »si¬ 
rovi« materijal, s kojim operira meteorologija* Ako hoćemo sad da si stvorimo 
sud o tim mjerenjima, možemo upotrijebiti metodu tipičnih brojeva* I tako 
ćemo dobiti prosječnu dnevnu temperaturu (aritmetički srednjak svih tempe¬ 
ratura jednoga dana)’, prosječnu mjesečnu i godišnju temperaturu koga mje¬ 
sta* Ali tu na prvi pogled vidimo, da nam ovi srednjaci ne kažu isto, što kažu 
srednjaci kod mjerenja na pr* jedne duljine ili jednoga kuta, jer je duljina 
(kut) konstantan broj (veličina), a temperatura to ni jesu* Kod mjerenja du¬ 
ljina dolaze razlike pojedinih mjerenja od pogrješaka, koje se kod mjerenja 
čine, nemaju razloga u samoj naravi stvari, dočim su kod mjerenja tempera¬ 
tura te razlike nešto bitne, što proizlazi iz same naravi stvari* Jasno je onda 
bez daljnjeg dokazivanja, da nam prosječna temperatura ne kaže ni iz daleka 
sve ono, što nam kod mjerenja kaže aritmetički srednjak* Ova je okolnost bila 
uzrokom, da su neki posumnjali, da li se u meteorologiji u opće može upotreb¬ 
ljavati aritmetički srednjak kao tipični broj i da su predlagali, da se opet pri¬ 
hvati najprimitivnija metoda proučavanja pojedinih slučajeva zasebno* Moj 
jedan bivši drug na bečkom meteorološkom institutu to vr o zgodno karak- 
skuzirao ovim riječima: Berlinski meteorolozi pokupe što više brojeva, sve ih 
skupa bace u jednu kutiju, dobro smiješaju, a onda zavitlaju i prospu u vis, 
pa gledaju, što će se pojaviti ! 

Ipak su ovako vi sudovi preoštri i dolaze odatle, što se u meteorologiji, 
a ni u drugim znanostima, koje se nalaze u sličnim prilikama, nije metoda arit- 
met čkih srednjaka iscrpila do kraja* 

Da se ne gubimo previše u apstraktnim razlaganjima, navest ćemo opet 
jedan praktičan primjer* 

U Sarajevu se svaki dan izmjeri temperatura zraka tri put na dan : u 7 sati 
u jutro u 2 sata po podne i u 9 sati u večer* Ta su še opažanja obavljala kroz 
21 godinu (1892—1912)* Uzmimo sada, da hoćemo predočiti temperaturu u 
mjesecu svibnju u 9 sati na večer, onda ćemo ponajprije dobiti tablicu poput 
one u prvom našem primjeru (novaci u Americi) : 

Temperatura 2° 3 0 4 0 5 0 6° 7 0 8° 9 0 io° ii 0 12 0 13 0 14 0 

Koliko puta opažana 1 3 6 5 9 26 20 38 53 66 74 85 74 

Temperatura 15 0 16 0 17 0 18 0 19 0 20 0 21 0 22° 

Koliko puta opažana 60 42 31 26 14 11 6 1 

Kao tipični broj ovoga niza je aritmetički srednjak njihov : 12,7°* No mi 
smo vidjeli već kod Gaussove teorije pogrješaka, da srednjak sam nije dovo¬ 
ljan, stoga ćemo i ovdje izračunati »prosječnu« i »srednju pogrješku« (i ako 
ovdje ne možemo govoriti o '»pogrješkama« u istom smislu kao tamo)* Tako do¬ 
bijemo : 2,7° odnosno 3,5°* 

Što nam sad kažu ti brojevi i Znam već od prije da je trostruka srednja 
pogrješka jednaka polovici »područja pogrješaka«* U našem je slučaju dakle 
polovica »područja pogrješaka« 10,5°, a cijelo »»područje« 21,o°* Ako na ovo 
primijenimo ono, što već od prije znamo, onda to možemo i ovako kazati : 
aritmetički je srednjak niza brojeva, koji predstavljaju temperaturu zraka 
u mjesecu svibnju u Sarajevu u 9 sati u veče, prema mjerenjima :^i2,7°* Kraće 
to još kažemo : srednja je mjesečna temperatura u 9 sati u večer za mjesec 
svibanj u Sarajevu : 12,7°* No temperatura nije konstantna, t* j* mjereći 
temperature u 9 sati u večer u svibnju ne ćemo uvijek dobiti isti broj : 12,7, 
nego gdjekad veći, a gd ekad manji. Da tu vrlo važnu činjenicu također ozna¬ 
čimo dodajemo još i srednju pogrješku — u našem slučaju : 3,5° — 1 velimo 
10 nrema prijašnjemu : područje promjena temperature u ovom slučaju je 21,0°, 


t* j* najniža je zabilježena temperatura 2,2°, a najviša 23,2°. To se posve do¬ 
bro slaže i s podacima naše tablice, pa stoga možemo s dva broja : aritmetič¬ 
kim srednjakom i »srednjom pogrješkom« predočiti u glavnom sve ono, što nam 
naša vrlo opširna tablica kaže* A u tom baš i leži prednost ove metode* 

No još nam više upada u oči prikladnost ove metode, kad imamo uspore¬ 
đivati rezultate raznih nizova opažanja* Da to pokažemo, navest ćemo opet 
jedan primjer iz istoga predmeta* 

Uzmimo sad, da hoćemo uspoređivati rezultate mjerenja temperature 
u 9 sati u večer u Sarajevu za sve mjesece u godini, onda ćemo to po našoj me¬ 
todi učiniti tako, da navedemo za svaki mjesec srednju temperaturu i njezinu 
»srednju pogrješku« u jednoj preglednoj tablici* U toj su tablici označeni mje¬ 
seci rimskim brojevima po redu, kako se broje u godini, u drugom su redu na¬ 
vedene srednje temperature (označene u tablici slovom M), a u trećem »srednje 
pogrješke« (označene slovom m) : 

Mjesec I II III IV V VI VII VIII IX X XI XII 

M(°) -3,0 0,1 4,4 8,4 12,7 15,8 17,9 17,5 13 9 !o >9 4>2 -0,4 

m(°) 6,2 5,5 4>2 4>3 3>5 3 >° 3>o 3>3 3>7 4>2 5 Č 5>5 

Po ovoj tablici možemo odmah na prvi pogled reći: temperatura u večer 
u Sarajevu je najniža u siječnju, a najviša u srpnju, jesen je toplija od pro¬ 
ljeća, za tim : najveće su promjene temperature u siječnju, a najmanje u lip¬ 
nju i srpnju, jesen, naročito pri koncu ima veće promjene nego proljeće, jer 
je »srednja pogrješka« u studenomu veća nego »srednje pogrješke« u ožujku, 
travnju i svibnju* Još bismo iz ove tablice mogli pročitati mnogo interesantnih 
stvari, ali nam za to ne dostaje prostora, pa to prepuštamo čitatelju* 

Jasno je prema onom, što smo već prije kazali, da ovdje ne možemo govo¬ 
riti o pogrješkama, kao što smo to činili kod pogrješaka mjerenja, jer se tamo 
radilo o razlikama, koje su potjecale od faktičnih pogrješaka u mjerenju, a 
ovdje se radi o razlikama, koje proizlaze iz same stvari t* j* od mjerene veli¬ 
čine same* Stoga ovdje upotrebljujemo mjesto izraza »srednja pogrješka« iz¬ 
raz »srednja divergencija«, a mjesto »područje pogrješke« »područje varija¬ 
cije (promjene)« ili »širinu varijacije« 1 )* 

Pozorni je čitatelj sigurno već davno došao na misao, koja se svakomu, 
koji o ovom malo više razmišlja, nameće sama od sebe* Zašto mi naime izra¬ 
čunavamo divergenciju, kada možemo širinu varijacije odrediti na mnogo 
jednostavniji način : Ako naime uzmemo u danom nizu brojeva najveći i naj¬ 
manji i tražimo njihovu razliku* Tako je u svibnju (u našoj prvoj tablici bila 
najniža temperatura 2 0 , a najviša 22 0 , njihovaje diferencija 20 0 , a to je i ši¬ 
rina varijacije, kako smo ju i teoretički našli* Čemu onda toliki računi i I za¬ 
ista se je u početku u meteorologiji — a radi se tako dobrim dijelom i danas 
— određivala širina varijacije na ovaj primirivni način* No mi smo već^kod 
pogrješaka mjerenja vidjelil da se širina varijacije, koju smo ^odredili čisto 
praktički, na ovaj primitivni način ne slaže s onom, koju smo izračunali pomoću 
srednje divergencije, a da nam to bude još jasnije, navest ćemo još jedan pri¬ 
mjer* 

Uzmimo opet temperature zraka u Sarajevu u 9 sati u večer, ali ovaj put 
u travnju, a ne u svibnju* Rezultate ćemo mjerenja opet predočiti jednom ta- 


1 Unatoč svemu momu trudu i raspitivanju nijesam mogao naći zgodne naše riječi za po¬ 
jam, koji Nijemci označuju riječju »mittlere Abvveichung«, pa sam stoga za to upotrebio interna¬ 
cionalnu riječ »divergencija«, jer »disperzija«, koja bi stvarno bolje odgovarala, označuje u inter¬ 
nacionalnoj nomenklaturi u matematičkoj statistici nešto posve drugoga. 





blicom kao i prije. U tablici ćemo označiti temperaturu slovom T, a broj, koliko 
je puta koja temperatura opažana ili kako se još kaže njezinu čestinu slovom Č. 

Srednja je temperatura prema ovoj tablici 8,4°, a srednja divergencija 
4,3°. Širina je varijacije izračunata iz srednje divergencije 25,8°, a pomoću 
tablice — diferencija između najviše i najniže temperature 21 0 . Ovdje je ra¬ 
zlika između ovih dviju divergencija već vrlo velika i stoga se moramo pitati, 
koji je tomu uzrok. Odgovor nam daje naša tablica. Ako naime pregledamo 
pojedine brojeve tablice malo pomnjivije, upast će nam odmah u oči, da čes¬ 
tima arirmetičkog srednjaka nije najveća, kako to traži Gaussov zakon. Naj¬ 
veću čestinu ima temperatura od 12 0 , dočim srednja temperatura ima čestinu 
samo 51, dalje vidimo, da temperature, koje su veće od srednjaka imaju veću 
čestinu od onih, koje su manje, a Gaussov zakon traži, da brojevi, koji su jed¬ 
nako udaljeni od srednjaka imaju istu čestinu i to tim manju, što su više udaljeni 
od srednjaka. U našem primjeru ima temperatura 12 0 čestinu 71, a tempera¬ 
tura 4 0 , koja se nalazi u istoj udaljenosti od srednjaka na drugoj strani samo 
22* Sumarno možemo reći, da na temperature veće od srednje otpada više od 
polovice ukupne čestine, a na one, koje su niže nešto više od trećine. Sad ra¬ 
zumijemo, zašto se širine varijacije, kako smo ih na dva načina izračunali, ne 
slažu, ali ujedno razumijemo i to, da je širina varijacije izračunata iz srednje 
divergencije bolja i potpunija od one, koju dobijemo odbivši najmanji broj 
od najvećega, jer prva uzimlje u obzir sve podatke opažanja, a druga samo naj¬ 
veću i najmanju vrijednost. Ovakovi su slučajevi u praksi pravilo, a oni, koji 
slijede Gaussov zakon kao naš primjer — izuzevši samo pogrješke pojedinih 
mjerenja — iznimka. Stoga se je i bilo počelo sumnjati, da li je ova metoda 
Za ovakove primjere prava ili drugim riječima, da li se aritmetički srednjak 
može u takovim slučajevima smatrati pravim tipičnim brojem. 

S obzirom na to, da je aritmetički srednjak jedini jednostavni broj, koj 1 
udovoljava svima zahtjevima, koje možemo tražiti od tipičnog broja, ne može 
mu se naći zamjena. Ali kod prilika, koje su više komplicirane, ne udovoljava 
on svima zahtjevima, pa kako smo uveli srednju divergenciju da upotpunimo 
naš sud o kojem nizu brojeva, moramo u ovakovim slučajevima uvesti još je¬ 
dan novi broj t. zv. »tjemenu vrijednost« t. j. broj, koji u zadanom nizu brojeva 
ima najveću čestinu. U našem bi posljednjem primjeru bio to broj 12 0 , koji 
ima najveću čestinu 71. 

Iz ovih primjera vidimo, da čim se prilike više kompliciraju, tim moramo 
uvađati više tipičnih brojeva, da možemo dani niz brojeva potpunije i tač- 
nije karakterizirati. Za obične su potrebe dovoljna tri broja, o kojima smo go¬ 
vorili: aritmetički srednjak, srednja divergencija i tjemena vrijednost. Za 
potrebe znanosti, gdje se radi o tom, da se materijal, koji daju podaci opa¬ 
žanja, iscrpi do kraja, mora se ići još dalje. Ovdje se za karakteristiku jednog 
niza brojeva mora uzeti još više tipičnih brojeva i to tim više, čim su prilike 
više komplicirane. Osnivač je moderne psihofizike Fechner prvi počeo taj pred¬ 
met obrađivati sistemarski i iz toga se je razvila čitava posebna matematička 
znanost, koja je poznata pod imenom : nauka o kolektivnim mjerama. U naj¬ 
novije vrijeme je naročito Bruhns tu nauku dotjerao do velikoga savršenstva 
i ako se njegove metode još nijesu općenito poprimile. Mi naravno ovdje ne 
12 možemo dublje zalaziti u taj interesantni i važni predmet. 


Osim meteorologije, koju smo uzeli kao primjer, služe se istim metodama 
i sve druge znanosti, koje se nalaze u istim položaju kao i ona : sve znanosti, 
koje su na početku svoga straži van ja i kod kojih je prva i glavna zadaća, da 
rezultate svojih opažanja predstave što jednostavnije, kraće i preciznije* Tako 
je ova metoda glavno oružje psihofizike i moderne biolog je koja se po ma o 
počinje otresati dosadanjeg epskog prikazivanja svojih istraživanja i nastoji, 
da i u tom pogledu bude što eksaktnija znanost* 

Kako već iz ovoga kra kog prikaza možemo vidjeti, nije obrada prvog 
materijala, koji nam daje proučavanje tako jednostavna i laka, kako bi se na 
prvi pogled moglo misliti, ali ona ima kardinalnu važnost, jer su njezini rezul¬ 
tati temelj, na kom počiva cijela zgrada prirodnih znanosti* Osim toga taj rad 
nije ni zahvalan, jer se njegovi rezultati ne vide neposredno, a zadaje moguće 
da eko više posla, nego ikoji znanstveni rad i traži daleko više pregora i idea¬ 
lizma* On je tako zvani znanstveni »sitni rad«, koji je veliki Damin s punim 
pravom visoko cijenio kao jedan od najzaslužnijih znanstvenih radova* Šira 
ga publika — pa ni inte i jentnija — skoro ni ne poznaje, pa se često čuju upravo 
djetinjski nepametni sudovi iz usta t* zv* »više inteligencije«, kojim popraćuje 
neumorno sabiranje materijala i gomilanje brojeva u riznici znanosti* Naš 
neuki narod u Bosni ima naročito za ovakove stvari, kojima ne može uvidjeti 
svrhe i potrebe, posebnu riječ : Švapska besposlica, a naša inteligencija, koja 
voli gledati na taj »obični narod« s nekim prezirom i smatrati se nečim višim 
od njega, ne zna, da je tim upravo mnogo niža od njega, jer neuki svijet nije 
kriv, što to ne zna i on to lojalno i priznaje, a inte igencija, koja bi to morala 
i mogla znati, pokazuje upravo ovakovim olakim i površnim sudovima, da 
stoji na nižem stupnju, nego taj prezreni »narod«* 

S tih smo razloga i obradili ovo na oko suhoparno i nuzgredno poglavlje 
opširnije i mislimo, da će nam nepristran čitatelj, koji ga pomno pročita dati 
u tom potpuno pravo* Osim toga igraju statističke metode i u običnom svagda¬ 
njem životu toliku ulogu, da ne bi smjelo biti ni inteligentna laika, koji ih — 
ba^em u glavnim potezima — ne pozna* 

(Nastavit Će se*) Dr Milan Maraković 


Pjesma jesenskog predvečerja 

POSLJEDNJI dah sunčevog svijetla umro je na prozoru jedne visoke kuće 
s očajnim trzajima u crvenožutom bolu * 

I vjetrić je pirnuo t 
uznemirio prašinu 
i granama streso * 

Nekoliko žutih listova palo je sa njih 
tihim jecajem — 

u molu * 

A neko je djevojče pjevalo negdje 
o ženi sirotoj, koja je od kuće pošla 
i nestala 

u nekom sablasnom 
dolu * 

Ah , žena je sirota neka 
nestala 

u nekom sablasnom — 
dolu * 

Kakav treba da budeš? 

Milosrđe u našum rasuđivanju 

Zašto posvećujemo toliko naše razgovore osuđivanju drugih i 

Zašto posvećujemo časove, koji bi mogli biti tako korisni, pretraživanju, 
podvlačenju i iznenošenju pogrešaka našeg bližnjega, koji je najneposredniji? 

I kada bi nam se ta mrlja ogadila i kada bismo je nadomjestili samo duž¬ 
nošću, tu ne bi bilo nikakvoga zla ♦ Ali, nažalost, vrlo je rijetko tako ; to je naš 
ponos, to je naša potreba da izlažemo svoja stanovišta, da umanjimo u očima 
onih, koji su nam slični, cijenu onih, čije prisustvo sprečava ostvarenje naših lič¬ 
nih namjera, koje nas oduševljavaju u potpunim okolnostima, mnogo više no strah 
da branimo pravo i istinu! 

Suditi ljude po njihovim djelima! 

Ali, nedopušteno je, suditi ih po namjerama koje im se pripisuju i time se 
zgražati * To znači sramotiti i osuđivati onoga, koji izvjesno ne misli kao mi ♦ 

Zaista, ja ne poričem da to mnogo olakšava razgovore, osigurava onome, koji 
se tome oda, reputaciju inteligentnog i duhovitog čovjeka, što je uvijek prijatno 
posjedovati ♦ 

Ovo nekoliko koristi ne opravdavaju potpuni skandal ♦ Također ne provodimo 
vrijeme u isključivanju i razbijanju ljudi za koje znamo, da imaju pogrešaka- 
Svi smo mi uveliko slični i ne zaboravimo, da savršenstvo nije od ovoga svijeta i 
da svako od nas treba da do toga drži, da mu se približi manje ili više, ali mi ne 
možemo dostići to savršeno biće, taj atribut božanstva ♦ 

Kada se nalazimo pred jednim našim bratom, koji nikako ne misli kao mi, 
ne osuđujmo pri prvom sudaru, ne tražimo njegove pogreške, da opravdamo naš 
stav protivnika, nego pokušajmo, da to saglasimo prema savjetima gospode Leseur : 

))Ne treba sve primiti, ali treba sve razumjeti; ne treba sve odobriti, ne treba 
sve usvojiti, ali u svemu tome tražiti dio istine, koji se tu nalazi sakriven ♦ Ne treba 
odbijati nijednu ideju, ni dobru volju, ma koliko ona išla u lijevo i ma koliko bila 
slaba ♦« 

Radeći tako, mi ćemo uistinu biti graditelji, mi ćemo korisno raditi na 
zajedničkom djelu kršćanskog osvajanja, koje se više ostvaruje blistanjem naših 
kreposti, no našom mudrošću, našom okretnošću i onim što mi nazivamo našom 
inteligencijom ♦ 

Mi ćemo se dakle poslužiti uvjerenjem, koje je saglasnije sa kršćanskim mi¬ 
losrđem, i možda ćemo otkriti da su naša suđenja bila malo suviše neograničena - 

Vodit ćemo računa i o tome, da nijesmo uvijek u pravu, i da, ako u našemu 
mišljenju postoji dio istine, neznanje može da tamo uvede svoj dio zablude * 

Prkosimo sebi samima kada govorimo o drugome, divimo se njegovim osobi¬ 
nama i govorimo što je moguće manje o njegovim manama ; pazimo da se naro¬ 
čito u djelima držimo toga stava ♦ 

Pridržavajmo u nama taj duh realnosti i milosrđa, bazu pravog suglasja 
napora, kao i pozitivnu akciju ; odbacimo pnaj drugi duh osjetiljnosti, ponosa r 
taštine radi koje osuđujemo naše drugove apostolata i koja vodi u naše redove 
pogibeljne rascjepe ♦ 

Sa francuskog: Ante A. Jakšić 


Jesi li se pretplatio na 

„Krije s“! 







Našla se lješina u kućici. 

i. 


Bosonogoj dječici 


Jedan, dva, tri*** deset*** pedeset* ** sto! — Oću li*** 

— Nee jooš* * * ! 

— Deset* * * dvadeset* * * pedeset * * ♦ sto ! — 'Oćuu lii! 

— Aaj-de* * * ! 

— Eeto mee* * * ! 

To su se igrala djeca — nju stare gospođe zovu »mularija« — igrala su se 
na »moj spas«* U tijesnoj uličici, koja se svršavala dvorištem sa nekoliko pr¬ 
ljavih i podrtih kuća, bila je tama* Jedna jedina plinska svjetiljka na početku 
uličice bila je razbijena — djeca su je razbila* Općina nije dospjela da je po¬ 
pravi — ta, ovo je zapušteni, musavi dio grada* U blizini ne stanuje nikakav 
vijećnik, nikakova uplivna osoba — stanovništvo je sirotinja: pralje, nosači, 
jedan invalid, niži činovnici, koji nemaju lakata ni ambicije da se proguraju, 
pometači i nekoliko siromašnih udovica* 

Djeca se njihova igraju na ulici i smrdljivom dvorištu* 

Te je večeri »kukao« Italo, sin siromašne pralje* Kroz tamu su odjekivali 
glasovi i smijeh* Trk i povici* — Italu nije nitko utekao — nitko se nije »spa¬ 
lio«* Italo je junak ! Da, da, Italo je uvijek junak ! I dalje povici i žamor ! Bose 
noge trče kroz novembarsko blato*** Nestašni i primitivni smijeh* 

Italo, dijete siromašne pralje igra se u novembarskoj večeri* Zaboravlja, 
da mu mati leži bolesna, da je jedva okusio kruha* *♦ Da, takav je Italo ! On 
je, svejedno, u igri najbolji, najbrži, najjači*** 

Pravo mu je ime Drago Urtić* Oca nema* Nezakonito je dijete* Svejedno, 
on je među drugovima prvi u svemu ! U školi — ide u III* razred osnovne 
u školi je najinteligentniji* Talentiran i bistar* Dogodi se, učitelj štogod pita: 
ne zna nitko — samo Italo* 

Već je i načitan : znade za Indijance, Vinetua, Kneza Pećina* To on čita 
u sveskama, koje mu daje stari invalid* Kad ne čita onda se mami i tuče* 
U školi prima najviše »srdela« radi nemira i tučnjave* Jednom je primio dva¬ 
deset i pet »masnih« i morao je čitavo jutro klečati jer je »naprobivao« sina 
nekog uglednog činovnika ! Iza toga nije nedjelju dana dolazio u školu; skitao 
se po gradu i okolici* Išao je u »sćetu« sa kojim drugom — vinogradi su bili 
puni* U blizini zapuštenog predjela bio je vrt nekog gospodina — pun šljiva* 
Tu je Italo najradije izvađao majstorije* Preko zida — na stablo — dolje i 
opet gore preko zida, ali s punim džepovima ! 

Večeras se natrkao i zaduhao* Nije ni osjećao studeni* Htjeli su upravo 
promijeniti igru, kad s jednog prozora, osvijetljenog petrolejskom svjetiljkom 
dozove nečiji glas : — »Dragooo*** ! 

On se nevoljko tržnu* Znao je, da ga zovu k majci* 

— Dragooo* * * ! 

— Italo, zove te šjora Pave* * * rekoše bojažljivo djeca* Znala su, da mu je 
mati bolesna* 

— Znam*** On se zaputio* Pokušao je da zatrče praveći se bezbrižnim* 
U srcu mu je ipak ležalo nešto teško* * ♦ 

— Evo me*** — odazvao se na ponovni poziv* Uspeo se crvotočnim ste¬ 
penicama i ušao u vlažnu sobu* U kutu, na podrtu krevetu ležala je mati* Pod 
je pred krevetom bio mokar* Petrolejska je svijeća slabo osvjetljavala sobu* 
Stari se je ormar sablasnuo crnio* Jedna je žena sjedila do nogu bolesnice, 
druga je čistila pod pred krevetom* Bolesnica je teško disala*** 




U Italu se probudi saznanje i on zastrepi, zadrhta... Pritegne dah..* 
Šjora Pave stavi prst na usta. 

Bolesnica otvori oči... 

— Drago... 

Dječak je velikim, raširenim očima gledao drhtanje blijedih usana i upale 
obraze. 

— Majko... Suze mu se zacakle u očima... 

— Pss... Mamu boli... Priđi k njoj... 

On priđe. Ništa nije osjećao ; ništa, osim suza. One su ga pekle, stiskale 
mu grlo, ukočile srce. Naslućivao je... 

Bolesnica pokuša da se pridigne. Nije mogla. 

— Drago... ! U plavim su joj očima zablistale suze i prosule se niz bije- 
doću lica. 

- Drago... Žena je prigušivala jecaje, a suze su joj tekle. Najednom 
je uhvati grčevit kašalj, koji se miješao s jecajima i suzama. U široku posudu, 
koja je služila mjesto pljuvačnice piju vala je krv, bljedocrvenu krv. 

Jedna je od žena uhvatila Itala za ruku i polako ga odvela van. On je 
išao kao pijan — ne razumijevajući ništa, s teškom morom na prsima. Stakle¬ 
nim je očima gledao zgrčeno majčino lice. Kroz kašalj je čuo glas žene koja 
je pomagala bolesnici : 

— Nije ništa... Ne boj se... Sve će biti dobro... 

* 

Njega su odveli u tuđu sobu i tu ga postavili na nekakav krevet. Rekli 
su mu, da nije ništa, da se ne boji, da mu je mati bolesna, mnogo bolesna, 
ali da će sve biti dobro. Neka samo spava mirno, a sutra će u školu. 

* 

Nešto iza ponoći bolesnica je umrla... 


II. 

Novembarsko je jutro oblat'lo stakla sobice u kojoj se je Italo probudio. 
Sam... Sjetio se odmah svega. Polako je na se navukao ^otrcani kr patić i ci¬ 
pele, koje su bile prevelike za njegovu nogu. Onda je izašao. Htio je da pođe 
gore, k majci, ali ga neka odvratnost, strah pred zgrčenim licem gurnuše i on 
se zatrča van. Drvene stepenice zaškripaše — on je po dvije preskakao. U dvo¬ 
rištu je bilo mirno, u cijeloj je kući bilo mirno, u uličici je bilo mirno — ^amo 
se je odnekud iz grada čula svirka auta. Itala je sve to čudilo, sve mu se činilo 
neobičnim. 

Iz jedne je kuće izašao plavokosi dječak. Držao je knjige u ruci. Italo se 
sjeti l treba u školu. Plavokosi ga dječak čudno pogleda i pobrza pokraj njega. 
Italo se još više začudi i pogleda za dječakom, koji je gacao po blatnom dvo¬ 
rištu. Dođe ma da se zaleti za njim, da ga namlati, — ali se okrene i uđe u kuću. 
Sve mu je to danas neobično, ve neprijatno. Stepenice čudno škripe, drveni 
se naslon neobično trese — a svugdje tišina. 

Na vrhu je stepenica stajala žena u crnom — šjora Pave. I ona — surova, 
jezičava, uvijek spremna na kletvu, danas je čudnovato mirna i blaga. Po¬ 
gladila ga je po glavi. — Italo se snebivao. Zatim mu je počela govoriti kako 
mu je mati bila dobra, kako je bila mnogo bolesna, kako je sada ne boli više 
— mrtva je. ♦. 

On se čudio, čudio... Razumio je i nije razumio; znao je da će majku 
Zakopati, a nije mogao shvatiti, kako se to dogodilo. Stajao je blijed i ukočen. 

|5 Čudio se i nije plakao. Jedva je slušao ženu, koja mu je dalje govorila, kako 



će poći na općinu i javiti, da nema ni oca ni majke* Onda će ga možda staviti 
u sirotište, možda ne* Možda će ga dati kojoj obitelji ili rodbini, ako je ima, 
možda u zanat* Nek se ne boji ničega, jer da će se naći, tko će zamijeniti njegovu 
majku, koja je bila dobra* — Onda ga je odvela gore, u sobu, k majci* Dok je 
išao, suze su mu tekle niz lice, a kad je vidio iznakaženo, blijedo, ukočeno maj¬ 
čino ličena krevetu, poče glasno jecati i okrene glavu* Htjede da bježi — n je 
mogao*** Samo je plakao, jecao, vikao* Njegov je plač postajao sve sličniji 
zavijanju psa u olujnoj noći* * * Morali su ga odvući u sobu gdje je prespavao* 
Tu se je primirio* Pokušao je, da se snađe, ali mu se sve činilo zagonetnim, 
nerazumljivim* Kad je nešto kasnije doš.a žena, on ju je gledao širom otvore¬ 
nim očima, blesavo* Ona mu je nudila kavu, a on nije htio ili je, možda, nije 
razumio* 

— Vidi ti njega!*** Uzmi, pij — i onako*** 

Prekinula se, a on se je nekako prenuo na njen prijeteći ton* Pružio ’e ruku, 
da prihvati zdjelicu — ali, on je to tako zbunjeno učinio — zdjela je pala i 
razbila se* Prašljivi, odavna neisprani pod sisao je crnožutu tekućinu* On za- 
stenje*** I žena je bila zabezeknuta*** Zatim ga srdito pogleda i promrmlja : 
— Otari ! — On je zaustavljao suze* * * 

— Otari 1 Brzo ! 

Zapovijed je bjla oštra, puna srdžbe i prijetnje* On je zajecao*** 

— Magarče ! Žuljava ga ruka što je vonjala na petroleum opali po obrazu* 
Zajauknuo je, a žena je već držala u ruci nogu od slomljene stare stolice*** 
— Majko moja, majko! Ajme meni, majko moja, jadan ti sam!*** 
Batinala ga je* Njegov se plač mi'ešao s vikom žene*** 

— Gdje ti je majka, gdjesU*** Nema je!*** Nema!*** Sad ćeš mene 
slušati, mene, dok budeš kod mene* Ako ne ćeš, marš !* * * Pođi i prosi, pođi na 
općinu, pođi na redarstvo*** Mirš, magarče, marš*** 

On se zaletio, prevrnuo jednu stolicu* U srcu mu se pojavila želja da nešto 
razbije* Pri ruci mu je bio samo bakreni vrč* Zgrabi ga i — s njim o zid* Onda 
zalupi vratima, pretrči stepenice, dvorište, ulicu*** 

* * *Uza nj su prolazili automobili i štrcali ga blatom, a on je išao u tmurno 
novembarsko jutro*** 

* 

Poslije podne dođoše ljudi sa svećenikom i odnesoše pokojnicu* Nekamo je 
pokopaše* Dvije su se gospođe propitkivale za dječaka, ali nijesu znali gdje je* 
Bilo je prekasno* 

* 

Italo je lutao po gradu> Sa šetališta ga je potjerao redar misleći, da prosi. 
On nije prosio, nije htio prositi novac* U nekoj je pekarni na periferiji zamolio 
komadić kruha* Nijesu mu dali, a on je zgrabio pola kile i pobjegao* Predve¬ 
čer je pokušao krađu u nekom vrtu, ali su ga zatekli i namlatili* On je pobjegao 
u noć* 

* 

Nekoliko su dana kasnije novine donijele vijest, da je težak Marin Katu- 
narić u poljskoj kućici svog vinograda našao lješinu nepoznatog dječaka, koji 
da je vjerojatno umro od gladi i studeni* Urednik je nadodao, da vi se grad 
morao više brinuti za zapuštenu djecu — i tim je stvar sa dječakom svršena* 

Zane Kukež 


Širite ,,L u ! 

Knjige i listovi 

MILE BUDAK : OPANCI DIDA VIDURINE. 

Ličke novele . Zagreb 1933. — Izdanje Matice 
Hrvatske . 

Prva Budakova knjiga »Pod Gorom« dala je 
naslutiti, da će Budak objaviti još nešto. Nismo 
•se prevarili. On izdaje (osim »Raspeća« i »Nad 
ponorima«) novu knjigu ličkih novela. U prvu 
knjigu »Pod Gorom« bezuvjetno je Budak oda¬ 
brao svoje najbolje stvari. Naravno, kad nam 
se s tom knjigom predstavio. Ovim ne ću kazati, 
da Budak u drugoj knjizi svojih novela nije 
jednak onom iz prve. Naprotiv, u ovoj zbirci 
nalazimo na mnogo stvari, koje u prvoj knjizi 
nismo našli. Kroz čitavu knjigu vuče se glavna 
misao piščeva, a ujedno i vruća želja — da 
okrene svoj narod, svoje Ličane od očite propa- 
stu. On hoće, da dođu bar donekle stara vreme¬ 
na, da Ličanin ono, što mu treba ne kupuje u 
dućanu, već da sam, u kući napravi. Dalje : 
uspostavak starih zadruga, te iseljivanje u Ame¬ 
riku i druge zemlje. Ovo je ta crvena nit u Bu- 
dakovoj knjizi, a u isto doba rana, koja Budaka 
najviše peče. Mi Budaku dajemo posvema 
pravo. Treba da se naš seljak vrati kućevnoj 
radinosti, treba da se uspostave stare zadruge, 
koje su jedine spas, jer njih možemo staviti 
kao protu-udarac komunističkoj najezdi. Nara¬ 
vno, da treba kod uspostave ovih zadruga 
paziti, da se restituiraju na malo modernijima 
principima. — Još Budak iznosi ovdje probu¬ 
đenog seljaka u pozitivnom smislu. To je po¬ 
slijeratni čovjek. On rasuđuje na temelju razuma 
i duše. Budaka vidimo ponosna i smjela u tra¬ 
ženju snaga. On hoće da se zemlja razdijeli 
pravedno, da može prehraniti ženu, djecu i 
sebe. Osobito nam je simpatičan, kad znamo, 
da je daleko od svakog socijalizma, komunizma, 
liberalizma i sličnih natruha. 

Ovo bi bile glavnije stvari, koje Budaka naj¬ 
više zanimaju, a sad ukratko analizirajući 
svaku od ovih par crtica upotpunit ćemo dosa¬ 
dašnje navode i naći još koju novu stvar. 

Prve tri novele već su nam poznate : »Naš 
gospodin nad Likom«, iz »Hrvatske Revije«, 
»Čiji je Velebit« iz »Evolucije«, a »Bilovića pri¬ 
jatelji« iz »Književnika«. U prvoj noveli »Naš 
Gospodin nad Likom« daje Budak, možemo 
reći, opću karakteristiku Ličana. On je svojim 
peroni najpreciznije zahvatio dušu Ličanina 
i u šaljivom tonu iznio istinu. Ličani su mnogo 
puta prevejani. To moramo priznati. Oni mole 
da im Bog dade snage, da mogu »rogatome 
roge polomiti, sušatome rogove nabiti«. Ovome 
ih je naučila bijeda i nerodica, a čisti velebit¬ 
ski zrak potpomogao je razvoj zdrave duše u 
zdravu tijelu. 


Sigurno je jedna od boljih novela, druga po 
redu : »Čiji je Velebit«. Ovdje je Budak iznio 
samosvijest našega seljaka i ponos, koji je on 
zadržao usprkos ljute bijede, koja ga danomice 
bije. Divan je kad govori : »Caru raste, caru i 
gori«, ili »kad hoćemo, gori, kad ne ćemo, trne 
se.« Završava ovako : »Trnite momci, trnite. 
Još bi mi mogli, aP — dosta je. Naš je to Vele¬ 
bit.« U ovo par riječi vidimo jasno kolika je 
snaga Budakova pera, a vidimo još silniju 
samosvijest Ličanina u obrani svoga. 

U poznatoj nam noveli iz »Književnika« 
»Bilovića prijatelji« pisac nam predočuje u glav¬ 
nom čovjeka (dida Iliju) koji se napreže, da 
spasi zadrugu od diobe. U ovomu nastojanju 
bacali su mu ukućani klipove pod noge, a jedan 
sinovac napravi masnu šalu s didom i s »prija¬ 
teljima sa strane«, tako da zbog nje dođe u za¬ 
tvor. 

»Suvez«, tragedija jednog propalog gazde. 
On je naglo osiromašio, te morade s drugim u 
»suvez«. Oni sutra uhvatiše dva para volova 
u jaram i počeše orati. Najednom, na polovici 
brazde baci gazda plug i povika : »Ispreži I 
Ni moj čaća nije s trojim išao u suvez, pa ne ću 
ni ja s tobom.« On nije mogao podnijeti da mu 
bude »suveznik« čovjek gori od njega. — Tu 
se opet pisac dotaknuo zadruga i kobnog ise¬ 
ljivanja u Ameriku. 

»Vinota dušča«, »Jožića te jaci« i »Dakanov 
Garov« stavit ćemo u jednu grupu, jer su manje 
važne, a i nemaju većih zapleta, već se odli¬ 
kuju time, da imaju snažne opise ljudi, životi¬ 
nja i običaja na selu. Moram istaknuti, da na 
selu ljudi podaju veliku važnost sitnicama 
(lajanje Dakanova Garova). Također podaju 
ljudi veliki interes malenkostima kod napredo¬ 
vanja blaga (duščanje Vinote !) Na trećem 
mjestu vidimo kako te sitnice mogu djelovati 
na čovjeka, koji godine i godine živi na miru, 
i kad se dogodi malo veća stvar, njega to tako 
potrese da od uzrujanja i tuge umire (Ive i Ka- 
jana umiru zbog čudnovatog bijega telaca i 
ludila Mileve). 

Dolazak poslije ratnog vremena zahvaća 
Budak živo u svojoj noveli »Jolino oranje«. 
Vidimo tu misli i nazore probuđenog seljaka. 
Seljak traži neke reforme na podlozi- razuma, 
a ne u formi komunizma. Ovo Budak naročito 
naglasuje ! »Jolino oranje« i »Zemljice, majko« 
imaju vrlo usku, međusobnu vezu. U njima jfe 
ocrtana glad seljaka za zemljom. Budak na usta 
Jolina kaže: »...a nami nikim duša skapsa 
od puste gladi za brazdom zemljice«. Strvan je 
seljak na col zemlje. Ubio bi čovjeka za istu 
col. Jole tako gladan uzore seoski pašnjak. 
Cijelo je selo protiv njemu, ali on na narodnom 
sudu dokaže kako mu zemlja treba da othrani 
majku, ženu i djecu, — i časni sud dosudi njemu 


zemlju. On tada, kad je prilično uzrujan zavr¬ 
šavao svoj obrambeni govor, uzvikuje ponosno 
na kraju : »I još ću ja uzorati!« 

Da se ne iznevjeri tradiciji ličkih pisaca 

— Budak nam priča »'El vira i !«, pripovijest 
iz doba hajduka. On s ljubavlju opisuje život 
tih Ličana, koje je stroga i gdjekada nepodno- 
siva discipl r na otjerala u goru. Opet Budak 
na svoj način prepričava ovaj događaj, za¬ 
činivši ga divnim opisom hajdučkog života i 
poštenja. Kad bi neko drugi danas pisao o haj¬ 
ducima, činio bi nam se staromodan i dosadan, 

— ali kad Budak priča, onda nam je ova stvar 
još uvijek zanimiva. Treba naći formu u kojoj 
da se iznese. Budak je u tome uspio. 

Na posljednjem mjestu stoji najvažnija i 
najjača pripovijest. »Opanci dida Vidurine« 
su uz »Jolino oranje« i »Čiji je Velebit« naj¬ 
uspjelija pripovijest u čitavoj knjizi. Ovdje se je 
Budak dotaknuo najvažnijeg problema, koji 
se ima riješiti. To je povratak kućevnog indu¬ 
striji (radinosti). Spomenuo sam u uvodu ovoga 
prikaza, da je ovo najvažnije naše pitanje, 
a napose pitanje Like. Silnom je snagom Budak 
ocrtao dida Vidurinu pozitivnog nosioca ideje, 
branitelja starih običaja, — i sina mu »Ameri¬ 
kanca«, koji se »odbio od zemlje«. »Amerikanac« 
prezire sitni rad u kući, smije se nazorima svog 
oca, koji je u svom životu malo puta ušao u 
dućan. Vid Vidurina odmah proriče da će se 
»vratiti k zemlji« kad presuše dolari, i da će 
tada prijeći bijes, koga svaki naš čovjek iz 
Amerike donese. Did to sam nije dočekao, ali 
se naskoro ispunilo. Jednoga dana reče »Ame¬ 
rikanac« svome sinu, komu je pokojni did počeo 
graditi opanke : 

— Znaš li ti, momče, graditi opanke i — 
La, moj ćako ! — začudi se mladić, kako i' ne bi 
Zna' graditi i ! 

— Svrši didove opanke. 

Novac je prošao, bijes njegov pao, i on se 
vratio k zemlji. S ovim dijalogom Budak 
ujedno završava svoju knjigu. 

Vidjeli smo sad svaku od novela potanje 
analiziranu, osim »Vuka šeponje«, koja je manje 
važna. A vidjeli smo također u nekim citatima 
snagu pera Budakova, koji je, možemo mirno 
reći, opjevao Liku. U njegovim knjigama ona 
izgleda nova i nekako drugačija, nego kod dru¬ 
gih pisaca, ali uistinu ona je onakova, kakva 
jest, i zato neki kritičari ne mogu razumjeti 
njega, koji je sigurno dao Liku najbolje u knjizi. 

Lika je svijet za sebe, i teško ju je razumjeti. 
Ličani će lakše druge razumjeti, nego drugi 
njih. Evo primjera, koga ću s citatima iz ove 
knjige potkrijepiti. Poznato je, da se Ličani 
drže naoko hladni prema svojim najbližima. 
Mislio bi čovjek, da oni ne osjećaju za rodite¬ 
lje, ženu i djecu. Čujmo što kaže Budak za njih 
i njihovu ljubav : »Sva je njihova ljubav skri¬ 
vena i neprimjetljiva, a očituje se u miru i kuć¬ 
noj slozi, u radu i dobrom gospodarstvu. Rat 
ih je u tome nešto promijenio«. Pa kakva lijepa 
nježnost između dida Vidurine i Miće, njegovog 
unuka : »Vole se oni svi, i jedan bi za drugoga 
dao život, ali se o tome ni ne misli, ni ne govori. 


a osjeti se kao nešto osobito, istom kad se desi' 
kakav teži potres. Tada se bude u veličajnoj 
snazi ti zapretani osjećaji, koji se inače ne po¬ 
kazuju, jer graničarska duša nema vremena 
da ih izlaže suncu i svijetlu«. Ovo sam uzeo samo 
zato, da dokažem, kako Budak poznaje Liku 
u dušu. On se rodio u Lici, ali dugo nije boravio, 
nego se svake godine svraćao k svojima, k Bilo- 
vićima i tamo nalazio na ove slučajeve, koje je 
kasnije stavio u priču. Još ću na kraju napo¬ 
menuti, da Budak vlada ličkim dijalektom sa¬ 
vršeno. Nije lako napisati stopedeset stranica 
jezikom, kojim govore prosti ljudi ! Treba mnogo 
znanja i pažnje za to. Ali se on, kad se radi 
o Lici, žrtvuje. 

Budak je ponovno dokazao, da je majstor 
pera i učvrstio svoje mjesto među prvima hr¬ 
vatskim književnicima. Nik. Murković 

BRUCE HOPPER : KUDA IDE RUSIJA. 
NARODI, OSNOVE I POLITIKA SOVJETSKE 
RUSIJE. 

5 engleskoga preveo Dr Josip Smodlaka . Split 
1932. Str . 300. Cijena Din 45. 

U uvodu prikazuje Dr Smodlaka ličnost 
auktora, postanak knjige i priređenje hrvatskog 
prijevoda. Auktor je napisao i posebni pred¬ 
govor za hrvatsko izdanje. Djelo je napisano 
jasnim i laganim esejskim stilom. Da nam bude 
razumljivija pojava boljševizma kao takovog 
i pojave, koje se zbivaju u Rusiji, prikazuje 
pisac na početku djela geografske, klimatske, 
etnološke i historijske-socijalne čimbenike u 
kojima je nastao boljševizam i koji pozitivno 
ili negativno sudjeluju kod sovjetskih eksperi- 
mentacija u cilju socijalizacije i svjetske revo¬ 
lucije. Zatim crta dolazak na vlast boljševika, 
ratni komunizam, NEP (nova ekonomska po¬ 
litika od 1921-1927., što je skretanje na desno 
prema individualizmu), te najnoviji stadij 
socijalističke ofenzive t. zv. pjatiletke. Prikazan 
je nutarnji sustav i osloni boljševističke vlasti, 
što predstavlja dosad najsavršeniju organiza¬ 
ciju, prilike odgoja, vjere, koja je stalno i siste¬ 
matski proganjana, rada, prometa itd., te ko¬ 
načno međunarodno trgovačko diplomatsko 
perspektive. Prevodilac je dodao najnovije 
statističke podatke i opaske. Najnovije prilike 
i statističke podaci idu u konac 1932. godine. 
Auktor je poslije rata dulje vremena boravio 
u Rusiji, nije pristaša socijalizma, a kritizira 
otvoreno kapitalizam današnjeg doba, te ga 
se može smatrati objektivnim. Dakako da nisu 
isključeni i njegovi sasma lični pogledi, koji za 
nas možda nemaju onu važnost, koju im on daje. 
Tako na pr. daje pretežnu važnost ekonomskom 
dijelu, naglom porastu industrije i svjetske 
privredne snage — što je neosporiva zasluga 
sovjeta, što je samo njihov režim mogao da 
proizvede u tako kratkom vremenu, dok nije 
posvetio dovoljno pažnje ljudskoj, etičkoj 
strani sovjetskog problema. Nije nam simpati¬ 
čan sav taj napredak industrije i civilizacije, 
kad znamo, da to stoji milijune života, slobode 
cijelog jednog naroda, grozničavog rada sada 
s plaćom za održanje golog života, a negdje u 


budućnosti »zemaljskim rajem«. Sav taj ekonom¬ 
ski prenagli razvitak je plod surove tiranije, 
koja se natječe sa neizmjernom strpljivošću 
ruskog naroda, komu ova tiranija nije nešto 
novo, iako na j grubi je forme. Ni kolektivizam 
— koji je sad u 90% prema auktoru doista pro¬ 
veden — nije odviše stran ruskoj psihi. Ovakovo 
eksperimentiranje moguće je samo u Rusiji. 
No ipak sovjetska Rusija predstavlja danas, 
bar prema vani, jaku ekonomsko političku silu, 
koja će mnogo brige zadavati našim burzujskim 
velesilama. BD 

A. DRAGON D. I. — J. BROŽIČEVIĆ D. I.: 
MUČENIK KRISTA KRALJA MIHOVIL 
PRO, ISUSOVAC 

Zagreb , tiskara »Glasnika Srca Isusova « 1933. 

Cijena 5 Dinara . 

To je knjižica, koju pročitaš, tako reći, na 
dušak. Prikazuje živim stilom i sliKama život, 
rad i patnje sveca i mučenika naših dana kao 
Mihovila Pro-a, koji je ubijen za Calesova 
divljanja u Meksiku 1927. Ovo je doista sim¬ 
patičan i originalan »svetac«. U najtežim i naj¬ 
opasnijim prilikama, ne gubi prisebnosti, nego 
još se šali. Dok policija za njim traga on bez 
straha obavlja svete obrede : misi, ispovijeda, 
drži predavanja, širi letke, brine se za sirotinju 
za nj ne postoji razlika staleža i zvanju pri¬ 
kladnog posla. Često se sretne s policijom, de¬ 
tektivima i uvijek se snađe i izvara ih. Često 
mijenja stan, odijelo i uloge. Vidite ga, kako 
se šeće sa cvijetom u zapućku, vozi na biciklu, 
dapače jednom da izbjegne policiji koja mu je 
u tragu, šeće s damom ispod ruke i policija ode 
mimo njega — jer je tražila svećenika Pro-a. 
U tom vedrom čovjeku ima toliko ljubavi za 
duše, za Krista, toliko apostolskog žara, da mu 
se moramo diviti. Uhvaćen zajedno s bratom 
Humbertom i vođom Katoličke Meksičke Mla¬ 
dosti Velchisom, hrabro staje pod puške voj¬ 
nika i kliče : »Živio Krist Kralj !« i pada mrtav. 
Radio je kao apostol, svršio kao mučenik. Su¬ 
narodnjaci njegovi nadaju se, da će biti progla¬ 
šen svecem. — BD — 

»VRELA I PRINOSI«. 

U 6. prošlogodišnjem broju »Luči« prikazali 
smo prvu knjigu »Vrela i prinosa« — Zbornika 
za povijest Isusovačkog reda u hrvatskim 
krajevima, koja je izašla pod uredništvom 
Dr Miroslava Vanina D. I. Pri tom smo ista¬ 
kli uspjeh ove publikacije za hrvatsku opću, 
a napose kulturnu povijest. I druga knjiga 
»Vrela i Prinosa« (uredio Dr M. Vanino, .Sara¬ 
jevo 1933. Cijena Din 100.—) donosi zanimljiva 
materijala. Na prvom je mjestu monografija 
Dr Vanina o »Leksikografu Jakovu 
Mikalji S. I.« (1601—1654), u kojoj pisac 
na temelju arhivske građe upotpunjuje podatke 
o životu i radu ove važne ličnosti stare hrvatske 
književnosti. Ispravlja mnoga dosadašnja kriva 
mišljenja. Iza kratkog priloga Ante Šimčika 
objavljuje Dr Vanino n. tavak »M i s i j s k i h 
izvješća XVII. i XVIII. vijeka«, o kojima 
je već bilo govora u prikazu prve knjige »Vrela 


i Prinosa«. Iz pera Dr Vanina također je radnja 
»Ferdinand Konšćak S. I. misij o- 
nar i geograf Kalifornije« (1703— 
1759.). O ovom hrvatskom Isusovcu, koji je 
g. 1746. prvi dokazao da je Kalifornija polu¬ 
otok, a ne otok, kako se dotad držalo, već je 
dosad pisao Msgr. Davorin Krmpotić (»Lige 
and Works od the Rev. Ferdinand Konšćak S. I. 
(1703—1759) au missionary in California« — 
Boston U. S. A. 1923), a ovim se upotpunjuje 
njegovo djelo. Na koncu »Vrela i Prinosi« donose 
Vaninove »Prinose povijesti varaž¬ 
dinske gimnazije XVII i XVIII. vijeka.« 

T. M. 

Hrvatsko kazalište 

»FRA JUKIĆEVO ZNAMENJE« U SARAJEVU 
(bilješke s predstave za đake, u narodnom 
POZORIŠTU, 24. OŽUJKA 1933.) 

Donosimo ovaj interesantni osvrt na premi¬ 
jeru »Fra Jukićevog Znamenja « i to iz pera do¬ 
brog poznavaoca bosanskih » ujaka «. Sam osvrt 
nam donosi inače dosta slabo poznate podatke 
0 životu i radu bosanskog Ilirca fra Jukića . 

Op. uredn . 

Iskreno ću reći, vrlo sam se obradovao ovoj 
predstavi. Ivan fra Frano Jukić je velika i sim¬ 
patična ličnost svoje Bosne. »Ujak« iz naroda 
niko, za narod se i žrtvovao, Bogu i svome 
narodu predano živio. Svima naraštajima može 
služiti kao ideal borca za dobro naroda. Rođen 
1818. u Banjoj Luci, g. 1833. stupa u franjevački 
red, više nauke uči u Vesprimu (Madžarska), 
a 1840. pokuša sa svojim drugovima dignuti 
ustanak u Bosni, da se oslobodi naš narod tur¬ 
skog ropstva. Fra Marijan Šunjić, župnik u 
Orašju odvrati ih od tog kobnog pokušaja, 
a starješinstvo Jukića iz bojazni od turske 
osvete pošalje u Dubrovnik. Iza dvije godine 
vraća se Jukić u svoju Bosnu, otvara škole, piše 
knjige, surađuje s Ilirima. Kad dođe glasoviti 
Omer-paša za upravitelja Bosne i poče provo¬ 
diti reforme, koje su vlasteli (begovima, agama 
i spahijama) otimale vlast, Jukić je Omeru po¬ 
moćnik, kazuje mu kret pobunjeničke vojske, 
i Omer Bosnu umiri. U lijepim Omerovim na¬ 
stojanjima, koje su išle za jednakošću otoman - 
skih podanika, za dobro svih, pogotovu potla¬ 
čenog kršćanskog elementa, vidio je Jukić u 
Omeru čovjeka pravedna, iskrenog prijatelja 
socijalne jednakosti i napretka Bosne. Snuje s 
Omerom još veću neovisnost Bosne i njezino 
oslobođenje, odlazi u tu svrhu s Fazli-pašom 
hrvatskom banu Jelačiću, a Preradović vraća 
posjet Omeru. To se dočuje na Porti, 
i Omer, da sebe opravda, zbaci sve na jadnog 
Jukića, progna ga iz Bosne (g. 1852.), Jukić 
mučenički ode u Carigrad na samarici jedva 
noseći u sebi dušu. Iz Carigrada na intervenciju 
prijatelja pošalju ga u Rim, iz Rima preko Dal¬ 
macije navrati se u Bosnu kradom, te u Đakovo, 
gdje je bio kod Strossmayera kao kapelan u 
Piškorevcima, oboli od kamenca i sušice, te 
pod operacijom 20. V. 1857. umre u Beču. Iz¬ 
davao je uvaženu reviju »Bosanski Prijatelj«, 



napisao je najljepšu onog vremena Povijest 
i zemljopis Bosne, neke školske udžbenike, 
surađivao je u Vrazovu »Kolu«, najboljoj knji¬ 
ževnoj reviji za Ilirizma. To je ukratko o Ju- 
kiću, a sad o dramskoj kronici, koju je napi¬ 
sao sarajevski književnik Borivoj Jevtić pod 
naslovom »Fra Jukićevo znamenje«. Tu se u 
osam slika niže javni rad Jukićev. 

i. slika : Poslije povratka, iza kako su poku¬ 
šali ustanak, sa župnikom fra Marijanom Šu- 
njićem na opravdanju kod provincijala Marja- 
novića u Fojnici (1840.); 2. slika : U franjevač¬ 
kom samostanu u Jajcu i u Jukićevoj školi u 
Varcaru (g. 1851.); 3. slika : U Omerpašinom 
konaku i fojničkom samostanu (1852.); 4* 

slika : Omer paša i Jukić (u konaku u Sarajevu); 
5. slika : Jukić pred medžlisom (turskim sudom) 
u Sarajevu ; 6. slika : Jukić u Zindanu (tamnici 
u Đulaginom hanu, danas medresa (škola) kod 
Husrevbegove džamije); 7. slika: Prognanik 
i beskućnik (g. 1854. na povratku kroz Bosnu, 
u fojničkom samostanu) ; 8. slika: Jukićeva 
smrt. U prvoj slici, scena u Fojnici, pred o. 
provincijalom Marjanovićem. S. Ilić nam je 
uvjerljivo prikazao ulogu provincijala : srdit, 
maše štapom, rekao bih, izmlatit će mlade bun¬ 
tovnike, koji su doveli do zla malne i Red i puk 
Bosne, pa je očinska briga starješine za Fra¬ 
njevce i narod opravdano došla do izražaja: 
Da su Turci doznali, nestalo bi stoljetnog mu¬ 
čeničkog rada, bio bi kraj i Franjevcima i krš¬ 
ćanstvu u Bosni, koji su i onako kroz vijekove 
najžešće proganjani. 

Jukić je, očito, previše prikazan kao neke vrste 
buntovnik, ali ipak redovnik : uza sve nepogode 
ostaje poslušan. Redu privržen i kršćanski 
raspoložen. Ali glavna ideja, ne znam zašto, 
u Jukićevu djelovanju ostaje nespomenuta. 
Jukićevo nastojanje da se Bosna sama oslobodi 
od Osmanlija. Jukić je bio »zdrava ljudina«, 
krupan i dobro razvijen, kako Martić veli (Za- 
pamćenja, Zagreb, 1906., str. 29.), a dobro 
ga je odigrao D. Biluš, samo previše tanak. 
Doduše, to je teško, jer su tamnovanje i progoni 
Jukića strašno ispatili, pa sam veli*, kad je na 
samarici putovao u Carigrad, da je bio »više 
smrti nego čovjeku sličan«. 

Pri smirivanju Bosne kršćanima je šteta na- 
nešena, te je Omer dao Jukiću novca, da to 
podijeli među one, koji su stradali. Jukić je to 
i podijelio, ali Omer, tražeći izliku da se po¬ 
kaže vjeran Porti, da sunovrati Jukića, zapita 
raju, je li pravedno dobila. Raja, u ropstvu 
odgojena, bojeći se da joj natrag ne zaište, 
zašuti. G. Jevtić nam je istakao i tu misao : 
dolaze ne medžlis dva trgovca iz Jajca. Pavao 
Margetić, katolik i Petar Popović, pravosla¬ 
vac. Prvi poštar, odbijajući na svoju zaboravlji¬ 
vost posvjedoči dvolično: Ujak je (Jukić) u 


* Jukić je sam opisao svoj put u Carigrad, u 
trećem svesku »Bos. Prijatelja«, a naša ga je 
»Nar. Prosvjeta« štampala g. 1931., izdanje 
i uvod Dra Joze Dujmušića. Odlična ta knji¬ 
žica stoji samo 4 Din, te je najljepše preporu¬ 
čujem našem đaštvu. 


dva puta dijelio, ali se ne sjeća svega potanko 
drugi (Popović) energično brani Jukića, opsuje 
mater sucima, koji na svaki način hoće okri¬ 
viti Jukića, sukobljuje se s njima i strpaju ga 
u zatvor. Omer paša proglašuje nevinim Ju¬ 
kića samo iz prkosa prema sucima, ali ga opet 
baca u zatvor. Jukić, pravedan, tuži se na svoj 
zaostali narod, koji ga okrivljuje. U Zindanu, 
zatvoru, pokazuje se opet bratstvo : Popović 
svjedoči u tamnici pred pravosl. sveštenikom 
nevinost Jukića, Jukića oni tu njeguju, pokri¬ 
vaju, okrijepljuju vodom... 

Prizor u tamnici je svakako najbolji. Franje¬ 
vački život, scene u samostanima, vrlo slabo. 
Škola u Varcaru odlična. A brat Mihovil (D. 
Veličković) dosta dobro. Malo neukusna scena : 
Zubaida (Omerova ljubavnica) u konaku kod 
Jukića i Mihovila. Ono : oče Mihovile, koji je 
brat kuhar, ne ide nikako. Braći lajicima se veli : 
brate, a nikad oče. Isto tako : brate provincijale, 
posve obratno treba : oče provincijale. Fra Ma¬ 
rijan Šunjić mogao je biti i malo energičniji. 
Uopće : poštovanje starijih trebalo je više na¬ 
glasiti. Omerova prevejanost, medžlis i tur- 
kesanje vrlo lijepo i napisano i prikazano. Samo 
Jukićeva smrt ponajlošija : On umire, kune se 
bogom, to je moguće gdje drugdje, a ne kod 
franjevaca. Trebalo je malo kršćanskije prika¬ 
zati. V . M. I. 

Socijalno 

gospodarski pregled 

PLANSKO GOSPODARSTVO I GOSPODAR¬ 
SKA AUTARKIJA 

Gospodarska djelatnost svakog pojedinca 
čovjeka dolazi do izražaja na dva načina : u 
životu dotičnog pojedinca i u životu društva 
u kome ovaj živi, ili, drugačije rečeno, rezul¬ 
tati rada na gospodarskom polju svakog poje¬ 
dinca ostavljaju traga i u cjelokupnom narod¬ 
nom gospodarstvu. Jačina izražaja, u cjelo¬ 
kupnom gospodarstvu ovisi o posjedu kapitala, 
bilo materijalnih (novac, posjed) bilo dušev¬ 
nih (nadarenost, znanje), ali ovisi i broj nosioca 
pojedinih gospodarskih djelatnosti. Tako ko¬ 
načno dolaze do izražaja u gospodarskom 
životu i moralne kvalitete radnika na posve 
materijalnom polju. Jasno je to izraženo u 
kapitalističkom gospodarstvu. Duh toga gos¬ 
podarstva jest : zgrtanje kapitala u što većoj 
i jačoj mjeri bez ikakovih obzira na kakovu 
drugu vrednotu čovječjeg života. I zato kapi¬ 
talistički sistem na jednoj strani gazi narodnost, 
a na drugoj raspiruje strasti među pojedinim 
narodima (što on međutim ne će nikako da pri¬ 
zna u ovo naše doba, kad je mir i sloga naroda 
i država svima na jeziku). Jedino geslo kapi¬ 
talizma jest: što više novoga novca vlasnicima 
kapitala. 

Taj se kapitalizam sada drma. Potkopao je 
sam sebe boreći se oko toga, da u svojim rukama 
skupi sav novac, a ostalim milijunima ljudi 
da ostavi izmučena tijela i utučene duhove 
po radionicama tvorničkih poduzeća, rudar- 




skim rovovima itd. Nastojeći upraviti tok 
kapitala u svoje džepove, rušili su sve pred so¬ 
bom, proizvodili za nepoznata tržišta, raču¬ 
najući s time, da će im s kakvim trikom biti 
moguće osvojiti tržište, uništiti protivnika i 
onda po volji gospodariti džepovima svojih 
kupaca. Ali došao je kraj tome ! Talasi pro¬ 
šlog svjetskog rata malo se primiriše, život 
skreće sve više u normalne vode, ali taj prelaz 
nije mogao zbog gore navedenih razloga biti 
neprimjetan ili slabo primjetan, nego poput 
oštrog loma, poput vodopada, stao je pred 
svijet, koji ga nazva kriza. 

No što označuje današnja kriza i 

Današnji poremećaj u gospodarskom životu 
i pojedinog naroda — države i cijeloga svijeta 
viče i upire prstom na činjenicu, da je sve to 
posljedica podavanja čovjeka materiji, bes¬ 
krajnog pio vi jenja po viru koncentracije ka¬ 
pitala i obožavanja zlatnog teleta, koje danas 
nosi ime novac. Kada se znade uzrok, može se 
naći i lijek. Taj lijek se ukazuje u vidu prevla¬ 
sti čovjeka nad materijom, svijesti, da je kapi¬ 
tal radi čovjeka, a ne čovjek radi kapitala. 

Danas smo već na putu prema izradi osnove 
— plana — za cjelokupnu proizvodnju prvotnu 
t. j. zemljodjelsku i prerađivačku t. j. indu¬ 
strijsku ; za proizvodnju, kojoj će bit svrha 
zadovoljiti potrebe potrošača, a ne samo jedini 
cilj punjenje svojih džepova bez ikakovih dru¬ 
gih obzira, zahtjeva i ostalih potreba. To bi 
bio smisao »planske« proizvodnje : voditi računa 
o mogućnosti prođe proizvoda ne samo sa sta¬ 
jališta proizvodioca, nego i sa stanovišta cije¬ 
log narodnog gospodarskog života, a sa naj¬ 
manje troškova. 

Nastaje sad pitanje, kakav treba da bude 
taj plan i Da li za jednu jedinicu, kakva je dr¬ 
žava, da se proširi na više susjednih država 
ili na cijeli svijet i Na to nam djelomice odgo¬ 
varaju sama priroda, a djelomično čovječja 
narav. Po prirodnim darovima ili bogatstvima 
svaka od današnjih političkih pravnih (i narod¬ 
nih) jedinica t. j. država imade u izvjesnoj 
mjeri u svojoj zemlji velik dio dobara za pod¬ 
mirenje svojih potreba. Tako izrađena osnova 
proizvodnje naravski vodi u prvom redu računa 
o iskorišćivanju svoga prirodnog bogatstva i 
prirodnih dobara. Ali kad je ta osnova učinjena 
za svoju narodno-gospodarski omeđenu po¬ 
litičko pravnim granicama, cjelinu (državu), 
mora biti svijesna, da će to učiniti i ostale 
takove jednice t. j. države, te će voditi računa 
i o mogućnosti potrošnje. Tako smo preko 
osnove proizvodnje, učinjene prema stvarnim 
potrebama* došli do principa gospodarske 
autarkije, koja nije ništa drugo, nego „tenden¬ 
cija u gospodarskom procesu da se potrošnja 
unutar jednoga narodno-gospodarskog pod¬ 
ručja (države) namiruje u glavnom iz proiz¬ 
vodnje toga područja, a proizvodnja da se u 
glavnom ravna prema potrošnji svoje zemlje 
i postaje što manje zavisnom od nestalnih 
konjunktura vanjskih tržišta«, kako je to u 
jednom svom predavanju rekao g. prof. dr. M. 
Ivšić. Ing . P. 


Srednjoškolski listovi 

»R U Ž A«. 

List srednjoškolske organizacije »Cvijet«. Široki 
Brijeg . Godište X . Lipanj 1933. 

Svojevremeno bilo je mnogo srednjoškolskih 
listova. Skoro svaka naša veća organizacija 
izdavala je svoj list. Sada međutim su ti listovi 
rijetki. Glavni su razlozi vanjski, ali ima dosta 
i indolentnosti. Zašto su na pr. prestali izlaziti 
»Zumbuli« u zavodu od preko 400 đaka i Čujem, 
da će ih ove godine opet pokrenuti. Naprijed 
dečki ! Od rijetkih đačkih listova koji do danas 
izlaze je list »Ruža«, koji izdaje organizacija 
»Cvijet« u Širokom Brijegu. Ove je godine iza¬ 
šla »Ruža« kao godišnjak. Čim je čovjek preli¬ 
sta dobije dojam, da se nalazi na visini đačka 
lista; kao što vidi da organizacija koja je izdaje 
ima života i idealizma. Sadržaj joj izgleda ovako : 

F i 1 i u s J. piše vrlo aktuelan uvodni članak 
o jubilarnoj godini 1900. smrti Kristove. To 
je veliki jubilej za kršćanstvo, treba ga prosla¬ 
viti uz vanjske manifestacije još više dubokim 
proživljavanjem Kristovih ideja, te tim poka¬ 
žemo vječni vitalitet katolicizma. 

J e 1 a v i ć : Pjesme. Forma pravilna. Treba 
vježbe da kolega steče što više elasticiteta i 
ličnog izražaja da što prije ode sa stepena »do¬ 
bra pjesma« t. j. ne može joj se mnogo prigo- 
varat sa formalne strane, ali se traži nešto više. 

Kornelije Pavlić: Vladimir Solovjev 
Lakoća stila — malo na početku prezbijeno — 
izvjesni entuzijazam, ispravne i neposredne 
refleksije daju dojam dobrog eseja. 

A r n o Z. »Trista pa ništa«. Dosta vjerno 
daje fragmenat iz đačkog života i mentaliteta. 

S. I. »Oglasi u noći«. Dobra slika, ali nije do¬ 
sta sam opis prirode bez nekog centralnog 
doživljaja ili misli. 

Granić Blago. Pjesme dosta dobre. 
Odaju smisao i osjećaj za prirodu. 

N d — pjesme. Kolega se otrgao početnič¬ 
kih tema. Pjesme odaju proživljenost, dubinu 
misli i intimnost. To nisu obične pobožne pje¬ 
sme kakove se čitaju po našim glasnicima. — 
»Vrelo i predstavnici religijozne poezije« imala 
bi biti teorija prema njegovim pjesmama. Ima 
lijepih misli. 

A. K. pjesme. »Mojoj majci«. Vrlo proćućena 
i iskrena pjesma. Druga »Na majčinu grobu« 
zaostaje, ima dosta namještenosti. 

M. P. »Onoga predvečerja« uspjeli nocturno, 
sa finom poantom. Jedna od najboljih pje¬ 
sama u listu. 

F. Denys. Pjesme : »Prvoj kukavici« i »Pro¬ 
ljetno veče«. Kolega daje neobične atribute 
kukavici. U pjesmi treba biti zgodan siže, misli 
i lijepa forma. 

Feljton : Pandžić Kruno : »Problem savremene 
srednjoškolske nastave«. Ima dosta dobrih i 
smjelih opažaja. — Slijede prikazi nekih novijih 
knjiga, te na koncu je prikazan život u i organi¬ 
zaciji i zavodu. 

Glasilo Kat. Đačke Lige i Podmlatka Apostolata Sv. Ćirila i Metoda 

Naši tečajevi 


TEČAJ HRVATSKOG KATOLIČKOG 
ĐAŠTVA NA BADI JI. 

Najjača i najznačajnija manifestacija hrvat- 
\ skog katoličkog đačkog pokreta u školskoj 
godini jesu ferijalne priredbe. I nije samo slu¬ 
čajna ona užurbanost u glavnom odboru oko 
priprema, te ona nestrpljivost društava i čla¬ 
nova, koji jedva čekaju, kada će se moći sastati 
s »gromovnicima« i ostalim drugovima, kada 
će lično moći iznesti svoje »jade i nevolje« i 
dobiti usmeni, neposredni poticaj za rad. I, 
mirne duše, možemo ustvrditi, da ni jedan 
naš tečaj nije dao baš toliko poticaja za rad 
kao ovaj, koji se održao od 7. do 10. srpnja na 
Badiji, kod Korčule. 

OTVORENJE TEČAJA 

Već samo otvorenje tečaja u petak 7. srpnja, 
pokazalo je veliki interes sveukupnog »naroda«, 
koji se u lijepom broju sakupio u parku divnog 
franjevačkog samostana na Badiji, oko stoti¬ 
njak drugova uz seniore, dr Stjepana Podoi- 
šaka, dr Stojana Brajše, don Nika Matulića, 
o. dra fra Bonifacija Perovića, i brojnih 00. fra¬ 
njevaca badijskog samostana zauzeli su sav 
prostor oko kamenog stola, za kojim je sjedilo 
vodstvo tečaja. Predsjednik Lige drug Bogdan 
otvara sastanak pozdravljajući drugove i gg. 
seniore, te prelazi na izbor predsjednika i tajnika 
tečaja. Za predsjednika je izabran Domagojac 
Ivan Bradvica, pravnik, a za tajnika Mate 
J e 1 i č i ć, maturant. Pošto su odaslani poz¬ 
dravni brzojavi preuzv. g. dr A. Baueru, nad¬ 
biskupu zagrebačkom. Apostolskoj Nuncijaturi, 
i o. provincijalu provincije sv. Jeronima, pred¬ 
sjednik zaključuje sastanak. 

DRUGI DAN TEČAJA 

Započeo je sv. misom, pod kojom je o. dr B. 
Perović održao propovijed u kojoj je istaknuo 
važnost uloge današnje katoličke omladine u 
javnom životu. 

Nakon par »protesta«, odlučeno je, da se 
predavanja održe u sobi, budući da je potrebna 
pozornost i sabranost drugova, koja bi bez 


sumnje u parku uslijed divnih pejsaža i bliskog 
mora uzmanjkala. Na početku zborovanja 
drug Bogdan komemorira pok. dr Đuru Ljubića, 
i stavlja ga za uzor svim drugovima, koji tro¬ 
nuti kliču »Slava«. Nakon toga pozdravlja g. 
Karola Murina, pravnika iz Bratislave, člana 
slovačkog katoličkog đačkog pokreta, koji već 
nekoliko mjeseci boravi u Zagrebu kao gost Lige. 
G. Murin se zahvaljuje na hrvatskom jeziku, 
a zatim na> na slovačkom pozivlje na velike 
jubilarne svečanosti slovačkog naroda u Njitri. 

Iza toga je prof. don Niko Matulić, kateheta 
iz Splita održao predavanje : 

»M išli katoličkog đaka prili¬ 
kom Svete Godine«. 

U predavanju su iznesene misli, koje moraju 
biti povodom Svete Godine u srcima svih ka¬ 
toličkih đaka. Moramo se sjetiti Velike Žrtve, 
koja je za nas prinesena pred 1900 godina i 
tom prilikom dobro ispitati svoj duševni život. 
Predavanje je pojačano obilnim pljeskom i 
debatom u kojoj je istaknuto, da je potrebno 
čim prije izdati jedan prikladni đački molitve¬ 
nik. koji bi bio nešto manjeg formata i opsega. 

Za vrijeme predavanja stigao je na Badiju 
Presvij. g. Msgr. Bodulić, mitronosni opat, 

POGLED NA BADIJU 

koji je kao vrhovni predstavnik mjesnih duhov¬ 
nih vlasti pozdravio tečaj i zaželio mu potpun 
uspjeh. 

S velikim zanimanjem saslušano je predava¬ 
nje o dr. B. Perovića : 

»M isija katoličkog đaka u sa- 
vremenu život u«. 

Kako je o. dr Perović poznati stručnjak za 
»đačka pitanja«, njegovo je predavanje pobu¬ 
dilo živu debatu, u pojoj su sudjelovali i ljudi 
iz »naroda«, što baš nije inače slučaj. Svakako 
će predavanje biti odštampano u »Luči«, da 
bi i oni drugovi, koji ga nisu imali prilike čuti, 
mogli iz njega crpsti koristi. 

Poslije podne govorio je dr Stjepan Podol- 
šak o : 

»Kršćanski uređenoj držav i«. 

Dr Podolšak izložio je razvoj ideje korpora¬ 
tivne države i pozabavio se i uređenjem onih 
država, koje su te ideje provele u život. Op¬ 
širno je razložio korporaciju Italije, zatim 
stanje u Njemačkoj, Austriji, Švicarskoj itd. 
U tom predavanju mogli smo vidjeti, da je i 
katolička ideologija s uspjehom suprotstavila 
korporativni sistem spram ostalim protukatolič- 
kim sistemima uređenja države, a bez sumnje 
je njen najveći uspjeh najavljena primjena 
korporativnog sistema u Sjedinjenim Država¬ 
ma Amerike, toj najindustrijalnijoj državi 
na svijetu. 

U obilnoj debati istaknuta je potreba publi¬ 
kacije takovih predavanja, da bi se što širi 
krugovi upoznali tim i sličnim problemima. 

Poslije predavanja morao je po programu 
biti izlet na Korčulu, ali je »majstral« pokvario 
račune. Da nekako prođe vrijeme, »narod« je 
promatrao Spašavanje trojice brodolomaca koji 
su odvezli svog znanca u Lumbardu, a majstral 
i sile im nisu dopustile povratak. Jedan dio 
ekspedicije spasio je korčulanski zastupnik 
jednog našeg parobrodarskog društva. Među 
praznovjernicima se govorkalo, da se more boji 
pravih pomoraca. 

TREĆI DAN 

u nedjelju kod sv. mise pjevao je improvizirani 
đački zbor koralnu misu, a poslije mise pošao 
je »narod«, da čuje jedno od najinteresantnijih 
i najaktuelnijih predavanja : 

TEČAJCI NA KORČULI 



»O marksizmu«. 

Predavanje je održao g. dr Stojan Brajša, 
odvjetnik iz Splita. Prvi dio predavanja bio 
je historijski pregled razvitka marksizma, te 
prikaz glavnih zasada marksizma. U drugom 
predavanju, koji je imao naslov : 

»Kritika marksizma« 
iscrpno su prikazane sve zablude marksističke 
ideologije. Iako su predavanja trajala vrlo dugo 
(čitavo prije podne), ipak su saslušana s veli¬ 
kim interesom, koji se i ovaj puta očitovao u 
obilnoj debati. 

I kod ovog predavanja se istakla potreba 
izdavanja malih brošura, po kojim bi se svaki 
član Katoličke Akcije mogao uputiti u aktuelna 
pitanja, a s kojima bi uspješno mogli voditi 
propagandu protiv svih marksističko-socijalis¬ 
tičkih agitacija. 

Poslije objeda bio je izlet u Korčulu. 
Tom prilikom mogli su svi učesnici vidjeti i 
osjetiti, da smo premda malen narod, kročili 
uporedo na kulturnom polju s mnogo većim 
narodima i stvorili djela, koja su najrječitiji 
dokumenat naše duševne snage. 

Poslije izleta održao je preč. g. dr Ivan Del- 
lalle predavanje o : 

»»O vjeri i umjetnosti u ri m- 
skim katakombama«. 

Učesnici su tim predavanjem upoznali kratak 
historijat katakomba. Učeni predavač je istak¬ 
nuo par nadgrobnih natpisa iz prvih stoljeća 
kršćanstva, u kojima se divno odrazuje sva ona 
kršćanska ljubav prema Bogu i Crkvi. Ti spo¬ 
menici su nam najjači dokaz protiv sviju onih, 
koji se usude blatiti povijest i nijekati neke 
činjenice i dogme. 

ČETVRTI DAN 

ujutro bio je izlet na otok Mljet. Odmah po¬ 
slije sv. Mise i doručka ukrcali su se svi učesnici 
na »Lumbardu«, veliki motorni čamac i uživajući 
u divnim pejsažima pošli put Polača, luke na 
Mljetu. Nakon dvosatne vožnje stigli smo u 
Polače i razgledavši ostatke rimskih građevina 
u kojima je navodno po legendi odsjeo i sv. Pa- 
vao, baciše se učesnici svim silama na torbe 
s kruhom i sirom (Dalmatinci sve stvari koje 
im idu u tek zovu zajedničkim imenom : »ma¬ 
renda«) i za kratak čas ih ispraznili. Poslije 
tog posla, pošlo se divnim putem kroz šumu 
na jezero, da razgledamo na drugoj otočnoj 
strani otoka znameniti benediktinski samostan. 
Stignuvši do jezera počelo je službeno kupa¬ 
nje u kojem su svi učesnici učestvovali. Mnogi 
suhozemci okušali su zbog dubokog mora 
(zapravo jezera) vodu i konstatirali, da nije 
tako slana, kako izgleda, a mješovita podstava 
na čelu s predsjednikom Lige i »padre« Perovi- 
ćem (»Dobar pastier, jer što kaže inom...) 
preplivala je jezero uz »pomoć« velikog stabla, 
koji je silom prilika predstavljao splav. Kada 
je napokon čitav narod prešao jezero i našao se 
na otoku, pošli su tečajci na razgledavanje 
starog samostana. 

Sam samostan sagrađen je u ii. stoljeću 
od Benediktinaca, a pripadao je Dubrovniku. 







VODSTVO TEČAJA »PADRE« PEROVIĆ 
I PREDSJEDNIK LIGE IVO BOGDAN 


Samostan je posvećen Majci Božjoj, te se u 
njemu čuva čudotvorni slika Majke Božje, 
kojoj su često hodočastili i razni vladari. Po 
tom samostanu zvali su se ovi benediktinski 
samostani dubrovačke republike »Congregatio 
Melitensis«, a u njemu je živio i dubrovački 
pjesnik Ignjat Đorđić'. 

U crkvi je zakopan sin bosanskog kralja Tome. 
Danas je samostan nažalost posve zapušten, 
te je osim par soba, u kojima je državna šuma¬ 
rija, prazan. Gledajući tu divnu građevinu, 
punu sklada i ukusa, nije nitko mogao, da ne 
osjeti stid, što se takove vrednote, koje bi drugi 
narodi i te kako čuvali, puštaju propadati. 

Umornih očiju i tijela stigli smo našom »Lum¬ 
bardom« na Badiju oko četiri sata popodne i 
čim smo poobjedovali, započelo je četvrto 
Zasjedanje. O. dr Bonifacije Perović održao je 
iscrpno predavanje o : 

»Organizaciji podmlatk a«. 

Premda su učesnici bili umorni od izleta, 
ipak su sa zanimanjem slušali predavanje i tako 
sudjelovali u debati, da se debata morala pro¬ 
dužiti i poslije večere. Tom prilikom sa vese¬ 
ljem su članovi glavnog odbora P. A. Sv. Ć. i M. 
i »Lige« konstatirali, da je interes za organiza¬ 
ciju vrlo velik, i da svi delegati imaju bezbroj 
promišljenih pitanja i opazaka na sam pravil¬ 
nik. Debata je bila vrlo burna i samo mudroj 
diplomaciji vodstva ima se zahvaliti, da su bile 
samo dva »exodusa«. Iako umorni, svi su bili 
zadovoljni danim direktivama, i žalili su što 
nije bilo više vremena za debatu. 

PETI DAN 

započeo je u utorak ii. srpnja kao obično 
sv. misom i zajedničkom sv. pričesti, a zatim 
je, kao za zadnji put, održan zadnji sastanak 
pod borovima u parku. Predavao je predsjed¬ 
nik Lige, drug Bogdan, o temi : 

»Sistem rada u našoj organi- 
z a c i j i«. 


Uz predavanje razvila se debata, koja se zbog 
objeda moralo prekinuti, premda bi još bila 
potrajala par sati. Nakon brzo progutanog 
objeda, odvezao je učesnike badijski motorni 
čamac »Sv. Križ« u Korčulu, odakle su se uputili 
kući. 

Ni jedan dosadašnji tečaj hrvatskog katolič¬ 
kog đaštva nije pokazao takav uspjeh u sudje¬ 
lovanju srednjoškolaca u radu. Pa i ona pre¬ 
davanja o organizaciji, koja su do sada gotovo 
mučke bila primljena kao neka nužna gnjavaža, 
pobudila su velik interes i »izazvali« na dvoboj 
u debati gotovo sve učesnike tečaja i sve od 
redom predstavnike grupa. 

Svaka grupa je nešto pitala, svi su nešto pre¬ 
dlagali, a sve opet u miru i slozi imajući pred 
očima dobrobit i napredak našeg pokreta. I 
nikad do sada nije se na tako jasan način mani¬ 
festirala ljubav prema pokretu i to sa strane 
onih najmlađih, koji su i najpozvaniji za rad u 
budućnosti. 

Sam »privatni« život tečajaca bio je kao i 
uvijek srdačan. Sklapljala se poznanstva, ob¬ 
navljala prošlogodišnja, pričalo se obilno, šta- 
više i preobilno, tako, da je u spavaonicama 
morala biti straža, koja je umirivala razbrbljale 
duhove. 

Plivački klub tečaja odigrao je u Korčuli 
polovicu polo-utakmiče, koja je svršila sa ka¬ 
tastrofalnim rezultatom 4 : o za jaku korčulansku 
reprezentaciju. 

Izašla su i dva lista i to nezavisno glasilo 
Splićana »Štucalo« (pod motom : »Konferencija, 
konferencija i sve je konferencija«) u dva broja, 
te polu-službeni »The-Chay«. (Neki zlobnici 
su tvrdili, da je »The-Chay« zapravo obični 
vodeni čaj bez duha i ruma.) 

Našim ovogodišnjim tečajem možemo biti 
i te kako zadovoljni, jer su na njem pokazali 
svi učesnici živ interes i za rad i za širi zamah 
pokreta, te se odbor s pravom nada, da će na 
godinu — mjesto jednog moći održati 
dva, brojem i radom jednako uspjela tečaja, 
i to jedan za Primorje, a jedan za unutrašnjost. 
Na svima je nama, da taj rad svim silama po- 
dupremo i tako poradimo za što bolju budućnost 
mlade katoličke Hrvatske. 

— PK — 

NAROD NA MLJETU GASI UZAVRELU KRV PROŠEKOM 

ŽENSKI FERIJALNI TEČAJ U SPLITU 
7—12. KOLOVOZA 1933. 

Već smo lani vrlo dobro zapazile, da je glavni 
uspjeh prošlogodišnjeg tečajskog rada bio baš 
u tome, što je tečaj trajao punih šest dana. 
Kroz to vrijeme bilo je prilike nesamo da se 
mnogo više čuje, nego da se sve, što se čulo, 
lakše probavi, bolje učvrsti i konačno usvoji. 
To iskustvo vodilo nas je i ove godine na misao 
da produljimo tečaj čak na deset dana. Bojale 
smo se, da nam za obilati program tečajskih 
predavanja plus duhovne vježbe, koje same 
traju tri dana, ne će dostajati šest dana. Mo¬ 
ramo priznati, da uza sve požrtvovno nastoja¬ 
nje domaćih splitskih akademičarki napose 
uz svestranu pripomoć i susretljiv odziv pre- 
časnog splitskog klera, — da uza sve to nedo¬ 
statak materijalnih sredstava nije nikako do¬ 
puštao da provedemo namisao s kojom smo se 
ozbiljno bavile. Moralo se ostati pri šest dana. 
Tih šest dana bilo je do kraja ispunjeno već 
spomenutim duhovnim vježbama, zatim redo¬ 
vitim tečajskim predavanjima opće kulturnog 
i specijalno socijalnog karaktera, napose pita¬ 
njem organizacionog rada, kome se i ove godine, 
uz isto temeljito i vrlo kritično komentiranje 
izvještaja s njegove sadržajne strane — podaje 
naročita važnost, napokon razgledavanjem grada 
svetoga Duje kao i susjednog Trogira i Solina. 
Sve je to iziskivalo vrlo intenzivan i zdušan 
rad uz najekonomičniju upotrebu vremena. 
Značajno je i vrlo pohvalno za same učesnice 
da se tečaj ne završava šestog dana naveče, u 
subotu, već se u nedjelju ustaje zarana, da se 
još prije svete mise i oprosne propovijedi na¬ 
stavi debata o toliko važnom organizacijskom 
pitanju. Kad smo ispratile zagrebačku i gospićku 
grupu, koje nas prve ostaviše u 9 sati ujutro, 
nijesmo žalile vrućinu, mora ni kupanja, već 
smo zatvorene u četiri zida sabrano nastavile 
i konačno raščistile mnogim poteškoćama u 
organizacijskom radu. 

Već na lanjskom tečaju, kad smo stvarali 
rezolucije o duhovnom životu u našim organi¬ 
zacijama, govorile smo, kako da ha slijedećem 
tečaju održimo duhovne vježbe. Svoj plan smo 
ove godine ostvarile na naročitu radost nekih 
članica, koje su u posljednjoj godini uložile 
radi duhovnih vježbi mnogo truda, a da ipak 
nijesu uspjele. 

Većina učesnica tečaja nije nikada obavljala 
duhovnih vježbi, pa nije čudo, da su početak 
očekivale s izvjesnom tremom ne znajući jesu 
li dorasle da prime sve zamjerne plodove, što 
ih same ove vježbe mogu obilato da pruže. 
Bog je providio na svoj način. Odmah nakon 
prvog dana, mi smo se uvelike ohrabrile i s mnogo 
optimizma iščekivale daljnji tijek duhovnih 
vježbi, jer smo uvidjele, da ćemo uz svog vrijed¬ 
nog duhovnika, vlč. g. Pavla Jesiha tako moći 
da prebrodimo i najveće svoje početničke ne¬ 
dostatke. Mi znamo, da vlč. gosp. mnogo du¬ 
gujemo za veliki uspjeh duhovnih vježbi. Zato 


mu od sveg srca izričemo na ovaj način svoju 
usrdnu i toplu hvalu. 

Program duhovnih vježbi bio je slijedeći r 
ujutro u šest sati prvo duhovno razmatranje. 
Iza toga sveta misa koju za vrijeme cijeloga 
tečaja zajednički recitiramo. Prije podne je 
uz zajednički križni put drugo duhovno raz¬ 
matranje. Popodne posljednja dva razmatra¬ 
nja uz zajedničku ili pojedinačnu molitvu sv. 
krunice. Iza jela, u podne i naveče poklon presv. 
oltar, sakramentu. Za svojih prvih razmatra¬ 
nja posmatramo, što je najvažnije i što nam mora 
biti prvo pred očima, svrhu našega života : 
slavu Božju, u kojoj je sadržana bit kršćanskog 
života. Cilj, nama dobro poznat, ali ga žalibože 
u svojoj ljudskoj kratkovidnosti često pozi- 
remo u njegovoj punoj jasnoći. Promatramo 
i put, koji nas stalno i nepokolebivo vodi do 
cilja, sadržan u puke one tri riječi : »budi volja 
Tvoja« ! Zatim razmatramo redom sve ostale 
vječne istine, slušamo tumačenja zapravo po¬ 
znatih stvari i riječi, koje čak svaki dan u mo¬ 
litvi spominjemo. A ipak iza svakog pojedi¬ 
nog duhovnog razmatranja, mi zaranjamo 
u te poznate istine sa sve jasnijom logikom 
misli, sve iskrenijom ljubavi srca i sve čvrš¬ 
ćom i zaufanijom voljom da riječi provedemo 
u život. Promatramo lik Isusa Krista koga 
ove jubilarne godine na osobiti način slavimo, 
promatramo lik svog najautentičnijeg i najsa- 
vršenijeg primjera. U Njegovu dugogodišnjem 
skrovitom radu i dubokoj molitvi, a u samo 
kratkom javnom djelovanju, imamo mi, kato¬ 
ličke učenice, jasni dokaz i jaki poticaj za što 
veće nastojanje oko vlastitog duhovnog usavr¬ 
šavanja na kom jedinom možemo da osnivamo 
i gradimo valjano i uspješno apostolsko djelo¬ 
vanje. Gotovo je nemoguće, da čovjek u malo 
riječi dostatno ocrta sadržaj i učinak duhovnih 
vježbi. Ova je istina tek blijedi prikaz svega 
onoga, što smo mi dobile i što znače duhovne 
vježbe svakoj pojedinoj od nas i svima nama 
zajedno. U četvrtak ujutro svečano smo ih 
završile zajedničkom sv. pričesti i »Te Deumom«, 
primivši poseban blagoslov sv. Oca. Iza toga 
smo radosno mogle da pođemo u najvedrijem 
i najčišćem raspoloženju na drugi dio tečaja; 
— tek smo se iskreno ražalostile što nam je 
vlč. g. Jesih svojim brzim odlaskom uskratio 
svoju obilatu pomoć u dalnjem našem tečaj- 
skom radu, na što smo se bile toliko navikle 
iz duhovnih vježbi. Zato se najljepše zahvalju¬ 
jemo prečasnoj gospodi : Matiazzi, dru Pilepiću 
i Alajbegu, što nas počastiše redovitim prisu¬ 
stvom i pripomogoše da su sve naše debate 
i nakon značajnijih opreka nalazile svoj siguran 
izlaz. 

Oko 10 sati, dakle, započinje tečaj u užem 
smislu. Otvara ga kratkim i srdačnim pozdra¬ 
vom sestra Anka Blažević aps. phil. Predsjed¬ 
ništvo preuzima sestra Milena Bezinović cand. 
phil. Predaje vlč. gosp. Alajbeg : »Pogled sa 
Golgote.« Predavanje se sadržajno vrlo dobro 
naslanja na duhovne vježbe, a koncepcija je 
izvrsna i neobična. Svijet je povezan s Bogom 
zakonom ovisnosti i okreće se oko križa na Gol- 


goti. Božji smo, jer smo Njegova stvorenja, 
a još k tome otkupljeni velikom cijenom krvi 
Kristove« Juda je procjenio Boga da vrijedi 
trideset srebrnika, a Bog je procijenio čovjeka 
da vrijedi krvi i smrti Njegovog jedinorođenog 
Sina. Djelo otkupljenja je remek-djelo ljubavi 
i mudrosti Božje. Grijeh je porušio harmoniju 
među čovjekom i Bogom, zato čovjeka snalazi 
bol, neznanje, pohota i zlo. Ljubav je Božja 
smislila lijek proti boli toj, da će Bog-čovjek 
trpjeti više nego ijedno Adamovo dijete. Lijek 
proti neznanju : Bog će ostaviti učiteljstvo, 
kome će povjeriti svoj duh, — da uščuva netak¬ 
nutu Istinu Božju. Lijek je proti pohoti duhovna 
i Božja ljubav. Lijek proti slabosti jest snaga 
u molitvi i sakramentima. Te misli nam uzbu¬ 
đuje pogled na Golgotu i napunja nam srca 
odlukom, da radimo za Krista i Njegovo mi¬ 
lostivo tijelo. 

Iza ovoga predavanja zagledale smo grad. 
Vodio nas je naš požrtvovni senior g. dr. Brajša, 
koji nam je neumorno pokazivao najveće zna¬ 
menitosti kao i najsitnije značajnosti, kojima 
obiluje stari grad sv. Duje. Poslije podne 
g. dr. Brajša je držao predavanje i opet tako 
spremno, da mu se zato ne možemo dostatno 
nahvaliti. Iznio je iscrpljivo i vrlo jasno jedan 
od najvažnijih problema: »Marksizam i kritika 
marksizma«. Prvi je dio predavanja obuhva¬ 
tio Marksov život, Marksa kao ličnost i cjelo¬ 
kupnu njegovu nauku kako je ona sadržana 
u glavnim njegovim djelima. U Marksovu su 
sistemu tri osnovne ideje : historijski materija¬ 
lizam, teorija o vrijednosti i proroštva o sve 
većoj koncentraciji i propasti materijala. Marks 
koji je svom sistemu dao znanstvenu formu, 
kao vješt eklektik pozajmio je filozofske ideje 
od Hegela i Feuerbacha, da naučno dokaže 
historijski materijalizam. — Od Hegela je uzeo 
evolucionizam, dijalektički metodu (teza, anti¬ 
teza, sinteza), a od Feuerbacha materijalizam : 
materija stvara ideju. Prema tome historija 
je samo odraz rezultanta materijalnih prilika. 
Druga je temeljna ideja Marksova sistema 
nauka o vrijednosti. Vrijednost jedne stvari 
mjeri se samo po uloženom radu. Kapitalisti 
ne plaćaju radnicima sav rad, već samo jedan 
dio (minimum eksis tenci je), a ostalo prisvajaju 
sebi (Mehrwert) i tako se obogaćuju. Konačna 
je ideja Marksova : Sve veća koncentracija 
(kapitala) i katastrofa kapitala. Jači kapitali¬ 
sti uništavaju manje, tako da će napokon sav 
kapital biti u jednoga od sto ljudi. Tada će 
se ostatak ljudstva 99% dignuti i revolucijom 
srušiti (uništiti) mali broj kapitalista. 

Iza kratkog odmora nastavlja g. predavač 
predavanje obrađujući kritiku marksizma. Time, 
što je Marks uspio, da dade svom sistemu strogo 
znanstvenu podlogu, lako je zavodio i sticao 
pristalice. Međutim znanstvenoj formi ne od¬ 
govara i stvarnost sistema kao takovog, te ne 
može da podnese stroge znanstvene kritike. 
Marks naime jest željezan logičar, ali mu premise 
nisu dosta čvrste. Dokaz je labavost tog si¬ 
stema, što su i najbolji učenici zahtijevali nje¬ 
govu revisiju. Neizdrživa je Marksova for¬ 


mula: materija stvara ideju, jer se sve pojave 
u historiji ne daju protumačiti gospodarski 
sistemom. Teoriju o vrijednosti zabacuje so¬ 
cijalist Bernstein, jer ima vrijednosti, koje nije 
proizveo rad, na pr. prašuma. Osim toga, Marks 
misli, samo na radnika, a ništa ne plaća umu, 
koji izmišlja strojeve. Ni treća Marksova teo¬ 
rija o propadanju kapitala ne stoji, zabacuju 
je i njegovi najbolji učenici Bernstein i Bara- 
novski. Marks je u svojim osnovnim idejama 
pogriješio, te se marksizam kao naučni sistem 
ne može održati. 

Iza ovog predavanja govori se o tome, u 
koliko se radničko pitanje poboljšalo prema prije, 
u poliko možemo mi, katoličke učenice, učiniti 
za poboljšanje socijalne bijede. Gđa. Ciko, koja 
nas je taj put, a i inače znala posjetiti, prepo- 
ruča nada sve rad pojedinaca. Ona kaže, da 
od svih naših predavanja, nema stvarno ko¬ 
risti, ako se mi ne upoznamo s bijedom radnika 
svaki u svom gradu i tu nastojimo materijalno 
i moralno podići zapuštenu obitelj. Preporuča 
to osobito djevojkama, koje nijesu zapriječene 
obiteljskim poslom. Uza to potpunoma oprav¬ 
dano stanovište osjeća se ipak u debati nagla¬ 
šavanje potrebe za nekim sistematskijim radom, 
koji bi bio jači i uspješniji otpor u borbi s mark¬ 
sizmom, koji upire sve sile, da isto tako siste¬ 
matski ruše sve naše svetinje. Debata se ote- 
gla, prekida se, pa se radi velikog interesa, 
koji za nju vlada, nekoliko puta nastavlja. — 
U petak je interesantno predavanje g. dra 
Brajše »Kako je boljševizam uplivao na poe¬ 
ziju«. U boljševičkoj poeziji jasno se opažaju 
dva smjera : seljački i proleterski. Ruski je se¬ 
ljak pozdravio revoluciju kao i proletarac, jer 
je mislio, da će mu donijeti zemlju, za kojom 
vijekovima čezne. Seljak nije marksista ni ko¬ 
munista, jer je baš njemu najviše stalo do zem¬ 
lje. Pored toga on je ostao kršćanin, te pjeva 
Kristu. Stvar pjesničke inspiracije za seljaka 
jesu : domovina, vjera i rođena gruda. (Jesenjin, 
Kljujev, Fomin i dr.). Proletarska je poezija 
ateistička. Njima je Lenjin Mesija, a sveci su 
elektrika, volt, konjska sila i si. Ne pjevaju 
domovini već internacionalizmu. Upotreblja¬ 
vaju kolektivističko »mi«. Predavanje je zavr¬ 
šeno snažnim citatom najboljeg poznavaoca 
ruske duše Dostojevskoga, koji kaže, da bez- 
božne sile u Rusiji ne mogu ništa učiniti, jer 
narod vjeruje u Boga, te da će samo Krist pre¬ 
poroditi ruski narod. Iza predavanja nastavlja 
se u vezi s jučerašnjim marksizmom debata 
o kapitalu kao takovom, značenja kapitalistič¬ 
koga sistema uopće, a potom o pravu privatnog 
vlasništva i dr. Među ostalim predavač iznosi 
misli velikog kršćanskog filozofa Berdjajeva 
te pokazuje, kako sadašnji rusko-boljševistički 
nazor postoji i posve kršćansko naziranje u 
Rusa, koje traži, da se Rusija vrati Bogm Iza 
toga bilo je na programu čitanje izvještaja 
sviju organizacija, a nakon kritike, kao što je 
već naglašano, u živoj debati govori se o po¬ 
trebama organizacije, pa se u tom smjeru do¬ 
bivaju vrlo detaljne upute. — Program za pe¬ 
tak popodne je vrlo obilan. Do pet sati ima da 


•se održe dva predavanja, a zatim se ide na iz¬ 
let u Solin. Najprije predaje gđa. Brajša »O pa¬ 
cifizmu«. Prikazan je razvoj pacifističke ideje 
te rad u tom pogledu. Svi radovi na tom polju 
nisu imali velikog uspjeha, kao ni rad Lige 
Naroda; uvijek izbija životinjski egoizam. Često 
je kriv neuspjehu Lige i koji veliki industrijalac, 
kojemu je rat zlatni rudnik. Danas se i žene 
organizuju i traže razoružanje. One najnese- 
bičnije, kao majka, traže mir. Jako je naglašen 
kućni i školski odgoj u smislu internacionalne 
ljubavi i bratstva. 

Iza lijepog predavanja gđe Brajše prelazi 
se odmah radi kratkog vremena na predava¬ 
nje dra Podolšaka, koje je zapravo izvan pro¬ 
grama, ali je izvanredno odgovaralo potre¬ 
bama za konkretnijim i stvarnijim riješenjem 
socijalnog problema, što je u debati došlo do 
jakog izražaja. Dr Podolšak govori »O socijal¬ 
nom uređenju države«. O adekvatnoj primjeni 
etičkih načela na socijalni red govore enciklike 
Leona XIII. i Pija XI. Prihvaćen je princip 
privatnog vlasništva, ali se zahtjeva pravedna 
i dostatna plaća za pojedince i za obitelj. Da 
se mogu ostvariti zahtjevi radnika, potrebno 
je staleška organizacija i radnika i poslodavaca 
u korporacijama. Država bi trebala prisiliti 
kapitaliste, da pristanu na takav red. Potrebno 
bi dakle bilo i izmjena današnjeg državnog 
sistema. Samo ovakvim organizacijama moći 
će se ukinuti slobodne utakmice i ukloniti sta- 
leške opreke. Iza predavanja, koje nas je van- 
redno zadovoljilo, spremile smo se u pratnji 
dra Brajše u Solin, gdje nas je dočekao prečasni 
gosp. Lovro Katić, poznati naš arheolog, koji 
nas je svojom stručnom spremom upoznavao 
sa svim solinskim starinama. Iako umorne, 
s interesom pratismo njegova zanimiva tuma¬ 
čenja. 

Posljednji dan tečaja dočekao nas je sa još 
većim i napornijim radom. Prije podne imamo 
opet dva predavanja i razgledavanje arheološ¬ 
kog muzeja, a rano poslije podne ide se na izlet 
u^ Trogir. — Veleč. gosp. dr Delalle predaje : 
»Žena u očima crkvenih učitelja, osobito sv. 
Jeronima«. Četvrti vijek je vijek prelaza i mo¬ 
ralne dekadanse, te u mnogočem odgovara 
dvadesetom vijeku. I današnja je tema slična 
temi četvrtoga vijeka. Prema tome i metode 
onog vijeka odgovaraju današnjim potrebama. 
Sv. Ambrozije, sv. Hrizostom i dr., ali najviše 
sv. Jeronim pišu o ženi, naime sveti oci IV. 
vijeka vidjeli su, da, hoće li spasiti društvo, 
moraju najprije spasiti ženu. Sv. Jeronim du¬ 
hovno vodi žene na Aventin, zahtijevajući 
od njih sabranost, samoću, askezu, uopće, ide 
sa promjenom odijela, povučenošću. To malo 
obnovljeno društvo žena na Aventinu, obra¬ 
tilo je poganski Rim. Aktuelan je problem, 
koga je gđa Ciko iznijela u predavanju 
»Čimbenici, koji utječu na današnju omla¬ 
dinu, da otpada odvjere«. Otpadanje od vjere 
osobito se opaža u đaka višeškolaca. Najobičniji 
je razlog tome : kriza fizičkog razvoja, kad do¬ 
laze do sukoba između naravi i moralnog zakona. 
Slabi propadaju, pa su sretni, da nađu koga 


priznatog modernog filozofa, koji kaže, da je 
vjera bajka. Đaci se zadovoljavaju tek površ¬ 
nim znanjem, a ne brinu se zato, da ti njihovi 
auktoriteti probavljaju hranu, koja je još u 
vrijeme Grka proglašena nedozrelom. Naime 
novovijeki filozofi nijesu iznijeli ništa originalno, 
već uzajmljuju sisteme grčkih filozofa ili prije 
Aristotela, kad je filozofija nedozrela ili po¬ 
slije Aristotela, kad je u dekadansi. Tako na pr. 
Nietzsche — Kaliklej. Slijedi pregled grčke 
filozofije. Neshvatljivo je, da ljudi, koje nije 
mogao zadovoljiti kulmen filozofije za Ari¬ 
stotela ili Tome Akvinskoga, očekuju odgovor 
u još nerazvijenoj filozofiji. Šteta je, da se iza 
ovog predavanja nije mogla razviti • debata, 
u kojoj bi se pročistili još neki pojmovi i stvar 
utvrdila na temelju iskustava. Moralo se izra- 
biti jedinu priliku posljednjeg dana, da se ode 
pregledati arheološki muzej. 

Na popodnevnom izletu u Trogir prati nas 
stalni naš pratioc gosp. dr Brajša, a u samu 
mjestu razgledavale smo pod vodstvom g. dra 
Delalle, koji nam je pokazivao i tumačio sve 
domaće umjetničke znamenitosti staroga i u 
hrvatskoj historiji vrlo znamenitoga Trogira. 
Izlet je vio vrlo poučan, ali i vrlo živahan, pa je 
povratak u Split oko io sati na večer bio pun 
pjesme i oduševljenja. 

U nedjelju ujutro završavamo sa spomenutom 
raspravom o organizacijonim pitanjima, na čemu 
se mnogo zaustavlja, jer učenice pokazuju za to 
najveće zanimanje. 

Završnu svetu Misu sa lijepom oprosnom 
propovijedi i Tedeumom održao je veleč. gosp. 
Alajbeg. Prve grupe odlaze odmah u nedjelju 
ujutro, dok posljednja četica radi nezgodne 
veze odlazi tek u utorak uveče, pa domaće 
Splićanke imaju s praćenjem i opraštanjem kroz 
tri dana pune ruke posla. 

Rad društava 

IZ »BOGOSLOVSKOG SEKRETARIJATA«. 

»Bogoslovski sekretarijat« je odijeljenje K. Đ. 
Lige, oko kojeg se kupe bogoslovska i sjemeni- 
šna ; srednjoškolska društva, koja su još u vezi 
sa Ligom. Ta društva su preko »Bogosl. sekre¬ 
tarijata« učlanjena i stoje s njom u stalnim 
vezama. Svojevremeno su sva hrvatska bogo¬ 
slovska i sjemen. srednjoškolska društva bila 
u stalnom dopisivanju sa sekretarijatom, ali 
su se neka poslije neutralizirala i prekinula 
dopisivanje. Sada stoje u vezi sa sekretarijatom 
ova društva : »Zbor duh. mladeži zagrebačke« 
Zagreb; Zbor franjevačkih bogoslova »Milovan« 
Makarska; Zbor franjevačkih bogoslova »Ju- 
kić« Sarajevo; Zbor franjevačke bogoslovne 
mladeži »Bakula« Mostar; Zbor franjevačkih 
klerika »Iskra« Dubrovnik; organizacija sjeme- 
nišnih srednjoškolaca »Polet« (VII-VIII. razr.). 
i »Cvijet« (I-VI. razr.), Široki Brijeg; »Organi¬ 
zacija kat. đaštva« Visoko. Drugi se rjeđe jav¬ 
ljaju. Sadašnji sekretar kušat će obnoviti preki¬ 
nute veze, postojeće oživiti i postaviti na jednu 
idejnu bazu. Osjeća se i potreba da se nekako 


»Bogoslovski sekretarijat« reorganizira i postavi 
više na principe Katoličke Akcije i prema ulozi 
što je kler u njoj ima. Detaljnije o tom će se 
obavijestiti one, kojih se tiče, kao što će biti i 
pozvani da dadu svoja mišljenja o tom. Ideal 
nam je tu, da se nađemo svi bogoslovi i sjemeniš- 
tarci naše države na okupu, u suradnji na za¬ 
jedničkim idealima, na međusobnom upoznava¬ 
nju i zbliženju. — Pozivaju se sve bogoslovske 
i sjemeništarske organizacije, da uspostave 
ili obnove dopisivanje sa »Bogoslovskim sekre¬ 
tarijatom«. Dopisi se šalju na adresu : »Bogo- 
slovksi sekretarijat« Zagreb, Kaptol 29. 

TOMO HABDIJA 
bogosl. sekretar. 

ZBOR DUHOVNE MLADEŽI ZAGREBAČKE 
U ŠKOLSKOJ GOD. 1932/33. 

Posljednjih godina »Zbor« radi tako, da se 
može reći on živi i radi — ali samo to. Nema 
bar u široj njegovoj publici naročitog odušev¬ 
ljenja. Članovi marljivo iskorišćuju svoje pri¬ 
vilegije na čitaonicu, koja imade skoro sve kato¬ 
ličke listove što izlaze u Jugoslaviji i neke važ¬ 
nije teološke revije iz Njemačke. Od francuskih 
listova drži »La vie catholique«. U čitaonicu 
od novina dolazi »Hrvatska Straža« u 3 pri¬ 
mjerka, »Slovenec«, »Hrvatske Novine« iz 
Gradišća, te »Lidove Listy« iz Čehoslovačke i 
nijedne druge. Knjižnicu obogaćujemo svake 
godine novim djelima. Ove godine posvećena 
je naročita pažnja socijalnoj literaturi. Zbor 
ima i svoje sekcije i to : sociološku, koja nastoji 
u zadnje vrijeme da ozbiljno radi i da potakne 
članove na socijalni studij i rad. Poslije Us¬ 
krsa pozvala je Dr Šćetinca, koji je održao 
odlično predavanje o »Savremenom socijalnom 
zakonodavstvu«. Iza predavanja razvila se 
duga debata — zapravo interpelacije na pre¬ 
davača — o našim socijalnim prilikama. Tu je 
i »Narodno-obrambena sekcija«, koja vodi in¬ 
teres o našim manjinama izvan države. Napo¬ 
kon je tu i »Retorska sekcija«, koja bi imala da 
odgaja »odlične« govornike i predavače — u 
najnovije vrijeme i literate. No ona se još sprema 
na rad. »Zbor« pak kao takav, osim dva tri 
predavanja članova samih, priredio je nekoliko 
lijepih akademija uz suradnju »Vijenca« (glaz¬ 
beno društvo bogoslova). Inače je njegova gla¬ 
vna briga na izdavanju molitvenika »Isus prija¬ 
telj malenih«, koji je sada predan u štampu 
kao deseto izdanje. Ima »Zbor« i »knjigu želja« 
u čitaonici u kojoj se odrazuje raspoloženje 
»naroda«. Tu zna biti i polemika i viceva a i... 
samo najednom odbor knjigu povuče iz pro¬ 
meta. Službeno je »Zbor« učlanjen u K. Đ.Ligu, 
a preko Bogoslovskog sekretarijata, koji vodi 
jedan njegov član. Članovi pak simpatiziraju 
jedni na desno drugi na lijevo — a većina ni na 
desno ni lijevo. Mnogi znadu tek da postoji 
nekakvi katolički pokret. Ipak još uvijek pre¬ 
vladava tradicionalni odnos prema Ligi. Na 
predstavničkom sastanku Lige bio je i »Zbor« 
zastupan po svom delegatu. »Zbor« je u stalnim 
pismenim vezama sa ostalim bogoslovskim 
udruženjima u državi. On je inače jedno od naj¬ 
starijih hrvatskih društava i kani za 3 godine 


proslaviti sto godišnjicu opstanka. Koncem 
travnja bio je izbor njegova odbora. Iznesene 
su dvije liste : odborska i »narodna«. Tom pri¬ 
likom imali smo u »Zboru« i zavodu uopće ne¬ 
što više života. Bilo je i agitacije. Pobjedu je 
odnio »narod«. Tek sada imamo »narodnu vladu«.- 
Novi odbor sačinjavaju : Ivo Cigula, pred¬ 
sjednik, Mato Paljug podpredsjednik. Ivo 
Posavec tajnik, Josip Crnković blagajnik i tr¬ 
govac, Antun Igrec tajnik II., Ronay Lajoš 
čitaoničar, Stanislav Rajtar povjerenik za li¬ 
stove, Josip Blašković knjižničar, Tomo Hab- 
dija pročelnik sociološke sekcije, Milutin Jura- 
nić pročelnik narodno-obrambene sekcije i 
Karlo Ivančić pročelnik retorske sekcije. Re¬ 
vizori : Mijo Udžbinac i Marin Šemudvarac y 
sudac Ivo Fabečić. Članovi novog odbora imaju 
sposobnosti i naročito mnogo elana za rad, 
pa se nadamo, da će postići život i rad Zbora 
do zamjerne visine. BD 

25 GODINA RADA ZBORA »BAKULE«. 

U nahrupi jakoga strujanja modernističkih 
zabluda u prvim godinama našega stoljeća — 
u doba žive i razorne protucrkvsne akcije stvo¬ 
rila se je s protivne strane reakcija u obliku 
Kat. Pokreta. Trebalo je organizirati jake re¬ 
dove poletne omladine, koja će, do u srž pro¬ 
žeta duhom katolicizma, potpuno usposobljena 
istinskim i dubokim poznavanjem svih pita¬ 
nja suvremenoga života, moći da ističe i brani 
zdrava i istinita načela. — Polako, iz godine 
u godinu, u okviru Kat. Pokreta, nicale su nove 
organizacije. 

Prirodno je, da u svim protuvjerskim navala¬ 
ma glavnu borbu moraju voditi svećenici. Radi 
toga val ovoga gibanja morao je, u prvom redu, 
da zahvati bogoslovije. Tamo treba organizo- 
vati zajednički sistematski rad oko što solidnije 
i svestranije izobrazbe pojedinaca, oko stjeca¬ 
nja što boljeg upoznanja potreba vremena — 
da se tako uzmogne uspješno raditi na suzbija¬ 
nju zabluda. 

U to doba općega gibanja pada i osnutak 
zbora »Bakule« (1908). 

Nezgodno je u malo redaka dati iscrpiv pri¬ 
kaz 25-godišnjeg rada u jednoj makar i naj- 
čednijoj organizaciji. No, ako se uzme u obzir 
da se radi o društvu sa radom malo jačeg za¬ 
maha, onda je to još teže. Ali ćemo, ipak, poku¬ 
šati da dademo jednu makar i slabiju sliku 
25-godišnjih napora i postignutog uspjeha. 

Čitavi 25-godišnji život Zbora možemo po¬ 
dijeliti u tri periode : predratni, ratni i poratni. 

Svaka organizacija, i, uopće, svaki rad, koje 
on vrste bio, u svojim je počecima dosta čedan, 
ako se uzme u obzir kasniji i tokom vremena 
i napretka savršeniji stadij. U početku treba 
početi sve nanovo. Treba tražiti nove putove, 
nova prikladna sredstva za uspješnije djelo¬ 
vanje. 

Ali, ipak, može se reći, u počecima ima naj¬ 
više zagrijanosti, oduševljenja i poleta. Onaj 
cilj, što ga ljudi stave na pročelje svojega pro¬ 
grama, ima u sebi neku privlačivu silu. No 
ona je najjača baš onda kada se počne za njim 
težiti. 


Zanimljivo je pogledati u povijest Zbora 
pa vidjeti s koliko su oduševljenja prvi članovi 
započeli svoj rad. Trebalo je puno žrtve i prije- 
gora da mali broj članova (ii), uz redoviti 
teološki studij, bez obzira na druge zapreke, 
drži redovito u 15, a gdjekad u mjesec dana 
svoje sastanke. 

Prateći postepeno razvoj Zbora opazit ćemo, 
sa začuđenjem, da je taj razvoj bio dosta nagao. 
Steklo se je nešto iskustva. Tako je rad uvijek 
napredovao, te se može na koncu svake godine 
ustanoviti lijep veoma rezultat rada, koji bi 
se obavio u 17—18 godišnjih redovitih sasta¬ 
naka (izuzevši izvanredne i svečane). Tako 
je to išlo do uoči rata. 

Iza ovog živog rada još mladog Zbora po¬ 
činje naglo opadanje — kao što je prije bio 
nagli razvoj. To je posve lako razumjeti : nastao 
je rat, koji je sprečavao svaki napredak. Tome 
ima još i drugi uzrok : mali broj članova (na pr. 
1916. bilo ih je samo 8, 1917.iznimno ih je 20, 
ali taj broj odmah do godine spada na 13). Radi 
toga kroz čitavo to ratno razdoblje moglo se 
je održati tek po 5—6 redovitih sastanaka. 

No, ipak, uza sve to, uočivši tako bijedne 
prilike gdje je i najsitniji rad morao zapinjati 
o kojekakve zapreke, pa, onda, uzevši u obzir 
tako ograničen broj članova — bili bismo ne¬ 
pravedni, kad bismo od njih zahtijevali nešto 
više. Prema silama i prema prilikama, u kojima 
se je djelovalo — to je dobar uspjeh. Pa ako 
pogledamo teme, koje su obrađivane, dobit 
ćemo dojam rada veoma dobrih kvaliteta. 

Nepovoljni utjecaj rata na razvoj Zbora 
gotovo se više osjeća u poratnom periodu rada 
nego u ratnom. 

Nakon stišanih prilika i postignuća mira do¬ 
laze u Zbor prvi maturanti i unose novo giba¬ 
nje. Rad je opet počeo rasti dosta naglom pro¬ 
gresijom. Nakon dvije — tri godine živoga 
rada uz doista naprezanja i borba sa neprilikama 
poratnoga doba, ali sa još više oduševljenja 
postigao se je u radu vidan uspjeh. 

No iza tako snažnoga zamaha dolazi pad 
— potpuni prekid rada u Zboru. Stari su se čla¬ 
novi razišli po studijima u inozemstvo, a novih 
nije bilo — i rad je morao prestati. Tako se je, 
eto, sada osjetio najteži udarac rata u njegovim 
posljedicama. 

Tek iza trogodišnje pauze (između 1921, i 
1925.) dolazi nova generacija da obnovi i nastavi 
prekinuti rad pretšasnika. To je bio dosta težak 
posao; tradicija je prekinuta, a što je najglav- 
nije bio je broj članova sasvim malen (51). 
Ali je rad, ipak, živ i, prema tako malenom 
broju radnika, razmjerno obilan. Rad je polako 
napredovao sa prirastom članova koji je, iz 
godine u godinu, rastao, tako da Zbor u godini 
svojega jubileja broji 27 članova. (Broj bi bio 
još veći, ali ih je dosta u inozemstvu na studijima). 

Iz ovog letimičnog pogleda u povijest Zbora 
mogli smo bar u glavnim crtama, dobiti pojam 
o raznim fazama njegova života i rada. 

Oumah u svome nastupu Zbor je pismenim 
općenjem stupio u veoma uski doticaj sa fra¬ 
njevačkim i drugim bogoslovima u domovini, 


pa sa našim svjetovnim akademskim društvi¬ 
ma, sa nekim srednjoškolskim organizacijama, 
te, napokon, sa pojedinim privatnim osobama. 
Ta je veza od važnosti za napredak, jer izmje¬ 
nom misli i međusobnim poticajima rad se mno¬ 
go olakšava. 

Od posebne je važnosti godina 1909. kad 
su izaslanici hrv. franjev. bogoslovskih organi¬ 
zacija na sveđačkom sastanku, pod predsjeda¬ 
njem pok. Narcisa Jenka, osnovali »Savez hrv. 
franj. bogoslovskih zborova«. Tako čvrsto po¬ 
vezani i jedinstveni rad dobio je jedno malo 
više posebno — franjevačko obilježje. 

S tim je u savezu i rad na organizovanju 
franjevačkih sjemeništaraca. »Savez« je, naime, 
posvetio posebnu pažnju brizi oko organizira¬ 
nja, uzgoja i vodstva omladine koja se sprema 
da stupi u Red. Trebalo je da se ta omladina 
prodahne duhom sv. Franje, da tako poslije 
u organizaciju uđu ljudi spremni i vješti radu 
kojega će morati da preuzmu. 

Što se tiče literarnog rada po kvantiteti 
na prvom mjestu stoji beletristika. Ali je, uz 
filozofsko-teološki, najvažniji rad iz sociološ¬ 
kog područja. 

Ako se uzme u obzir uloga svećenika u ljud¬ 
skome društvu — posve je, onda, jasno i ra¬ 
zumljivo od kolike je važnosti sa filozofsko- 
teološkim studijem i izobrazbom spojiti duboko 
i svestrano poznavanje socijoiogije. Jer baš 
to pitanje pokreće mnoga i mnoga druga pita¬ 
nja. Toga su članovi Zbora, kako se vidi iz 
njihova rada, bili potpuno svijesni. Zato su gle¬ 
dali da se, prema svojim silama, što bolje izo- 
braze u tome pravcu, da sa zrelim i dubokim 
proučavanjem socijoiogije prodru što dublje 
u bit raznih oblika socijalnog pitanja, te se 
tako osposobe za uspješno djelovanje među 
narodom. — Da to ne bude izgledalo samo kao 
prosto teorisanje in abstracto, iznijet ćemo 
nekoliko naslova radnja iz toga područja : 
»Socijalizam i socijalno pitanje« 
»Franjevci i prosvj. hrv. nar. 
na knj. polju«, »Važnost kat. 
š t a m p e«, »Nešto o seljačkom pi¬ 
tanju u Herce g-B o s n i«, »Svećenik 
i socij. pitanje«, »Iseljeničko pi¬ 
tanje«, »Znanstvena baza Mar- 
xova socijalizm a«, »O potrebi 
soc. rada kler a«, »M i i s o c. p o - 
b o 1 j š a n j e«, »Što je soc. pitanje i 
rješenje i s t o g a« i t. d. 

No slika ne bi izišla u pravome svijetlu, kad 
ne bismo naglasili da je podloga soc. studija 
i rada Treći red sv. o. Franje. Proučavanje 
III. Reda u čitavom njegovu opsegu, njegova 
duha i načina organizacije i vodstva potrebno 
je posebno za franj. bogoslove ne samo radi 
toga što je on veoma zgodan za pravedno rije- 
šavanje soc. pitanja, nego i radi toga, što je 
to franjevačka baština. — I o tome pitanju 
posjeduje Zbor lijep broj radnja. Za primjer : 
»Soc. pitanje i Treći re d«, »Treći 
red najuspjelije sredstvo pro¬ 
tiv današnje pokvarenosti«, »Tre¬ 
ći red u soc. obnavljanju«, »Sna- 








ga Trećeg reda z l a današnju soc. 
r e f o r m u«, »Treći red kao najuspje¬ 
lije sredstvo za preporod čovje- 
č a n s t v a«, »Treći red i njegova 
uloga u ljudskom društv u«, »S o- 
cijalno pitanje u III Redu sv. 
F r a n j e« i t. d. 

To bi bio orisan, u glavnim potezima rad 
Bakule« kroz 25 godina njegova opstanka- 
Sada, kad Zbor slavi svoj prvi jubilej, možemo 
se, sa zadovoljstvom, obazrijeti na učinjeni 
rad i zabilježiti vidnih uspjeha- — A kao spomen 
proslave toga jubileja neka bude to, što je sve 
godine proširen program rada na sastancima 
(za jedan referat) i što je osnovano, kao odio 
Zbora, »Pjevačka sekcija«. 

Zbor će i nadalje nastojati da radi u duhu 
svojih minulih godina, da se razvija i usavr- 
šuje. Tajnik 

IZ BOGOSLOVSKOG ZBORA »MILOVAN« 
U MAKARSKO]. 

S ovom školskom godinom »Milovan« će 
navršiti 24 ljeta svoga opstanka. Na dugo bi 
otišlo, kad bismo stali da kroz ovo dosta dugo 
razdoblje njegova života iznosimo njegov 
nutarnji rad na izgrađivanju članova vanjski 
u organizovanju katoličkih omladinskih druš¬ 
tva i promicanju kat. pokreta ; veze sa ostalim 
organizacijama, zanimanje članova i idejni 
razvoj od početka pa do danas ; sve poteškoće 
što ih je prebrodio i vedre dane što je doživio, 
njegovo prvo ustrojstvo, izmjene i današnji 
uređaj i sistem rada. Ostavljajući ove drage 
uspomene peru, koje će da opiše srebreni jubi¬ 
lej starca »Milovana«, koji koincidira sa dvjesto- 
godišnjicom naše provincije Presv. Otkupi¬ 
telja, za sađ da se osvrnemo u najkrupnijim 
crtama na njegov rad u II. semestru prošle 
školske godine. 

Zbor je tako uređen, da drži 4 zasjedanja 
polugodišnje. Ima četiri sekcije, koje isto tako 
drže po četiri sjednice — sve to pod vodstvom 
upravnog odbora i nadzorom O. Upravitelja 
zbora. Na sjednicama redovito poslije zapis¬ 
nika biva izrečen po jedan govor i pročitana 
radnja (predavanje), poslije kojih se razvije 
živa debata i pretresaju aktualna pitanja. Slično 
je u sekcijama pod vodstvom pročelnika i jed¬ 
noga od profesora, samo što mjesto govora 
bude koje savremeno, dosta kratko predavanje. 
I uprav glavno težište rada, što najbolje i od¬ 
govara našim đačkim organizacijama, stoji 
na samim članovima zbora, dakako uz po koje 
predavanje profesora. 

Tako prošloga semestra na sjednicama zbora 
držali su govore: fra V. Čermak: Mir procincta 
pax (današnji prividni mir u kojemu se rat krije); 
fra L. Anušić : Prava religija — amanet Hrvata ; 
fra S. Čeperić: Katolička Crkva i društvo; 
fra A. Milošević : Sve za vjeru i za domovinu. 
Radove su čitali : fra J. Janković: Štovanje 
Imena Isusova u Franjevačkom redu; fra A. 
Gunjak : Čovječje rase u prethistoriji; fra P. 
Marić : Dva jubileja (Sv. Godine i 600 godiš¬ 
njica Franjevačke kustodije u Sv. Zemlji) ; fra 


I. Abrus : Krist, Evanđelje, Crkva — k riješenju 
socijalnog pitanja. 

U sekcijama su održana slijedeća predavanja: 
— U teološko-filozofskoj : Uskrsnut ćemo u 
sadašnjem tijelu — što o tome veli objava 
(fra R. Kalinić); pod istim naslovom s filozof¬ 
skoga gledišta obradio je ovo pitanje fra V. 
Vrdoljak; De anima ut principio vitae sensiti- 
vae (fra A. Milošević) ; Uloga geologije u teolo¬ 
giji (fra L. Bošnjak). 

U asketsko-mističnoj : Vjera u Isusovo us¬ 
krsnuće (fra S. Milanović); Shvaćajmo svoju 
dužnost (fra P. Barić) ; Neoskvrnjeno Začeće 
i kršćansko srce (fra J. Vrdoljak) ; Virgo Imma- 
culata — regina cleri (fra L. Anušić). 

U socijalnoj : Jovan Hranilović — studija 
(fra I. Abrus); Religija masonerije (fra C. Bo- 
tić) ; Socijalno zlo u našim krajevima (fra J. 
Janković) ; Neke mane našega naroda (fra S. 
Milanović-Litre); Neke kulturne pripomoći 
dalmatinskom seljaku (fra B. Šipić). 

U misijskoj : Kustodija Sv. Zemlje (fra P. 
Marić) ; Krvava misija (fra G. Arko) ; Apostol¬ 
ski vikarijat Hunan (fra F. Petričević) ; Sadaš¬ 
nje zapreke širenju Kristova Evanđelja ,u In¬ 
diji (fra L. Bošnjak) ; Misionar i putnik XV 
vijeka (fra P. Fržop) ; Mučenje četvorice misio¬ 
nara u Lahokov-u (fra P. Topić). 

Na 31. svibnja zbor je davao vrlo uspjelu 
svečanu akademiju u čast 75-godišnjice Lour- 
deskih ukazanja, na kojoj se uz vokalnu i instru¬ 
mentalnu glazbu naročito^ istakao misaoni 
otvor predsjednika fra P. Čapkuna : Marijino 
posredništvo očitovano u Lourdes-u i argumen¬ 
tirani govor mladomisnika O. Bartulovića : 
Lourdes u obnovi modernoga društva. 

Članovi su sa posebnim zanimanjem po¬ 
hađali predavanja O. B. Perovića o nacionalnoj 
ekonomiji, kat. akciji, organizacijama na selu 
i u gradu itd. 

Ako ovome još pribrojimo živo dopisivanje 
sa ostalim zborovim i seniorima, posebna za¬ 
nimanja pojedinih članova, nabavke istaknu¬ 
tijih katoličkih knjiga i listova za bogosl. knjiž¬ 
nicu i glazbenu zbirku, onda s ponosom možemo 
istaknuti, da se je, uz glavne redovničke i zva- 
nične učeničke dužnosti, radilo i u zboru sa mno¬ 
go mara i ljubavi. 

Na 9. listopada održali smo izbornu sjednicu 
za prvi semestar školske godine 1933-34# na 
kojoj je izglasan slijedeći upravni odbor : pred¬ 
sjednik : fra Pio Fržop; potpredsjednik: fra 
Ljudevit Šonje; tajnik : fra Vjekoslav Anu¬ 
šić ; bibliotekar : fra Oto Pinzenholler; kro¬ 
ničar : fra Jozo Janković. Censori su : fra Ante 
Milošević (za teološko-filozofske radove); fra 
Rafael Kalinić (za ascetičke) ; fra Ciprijan 
Botić (za povjesno-književne). 

»KONGREGACIJE BEZGR. ZAČ. B. D. M.« I 
»PODMLADAK A. S. Ć. M.« U VARAŽDINU 
ŠKOLSKE GODINE 1932—33- 

Evo nastupila je i opet jedna godina rada, 
muka, pa, možda i uspjeha. Na osvitku smo 
nove školske godine, a mi nijesmo dali glasa o 
sebi, o našem minimalnom radu u prošloj go- 


dini. Zato sada hoću da pokažem, ne da smo 
Bog zna kako idealno radili, nego da živimo 
ili bolje, da stupamo u nov život. Sada počnimo 
12. septembra 1932. održan je prvi sastanak 
te je izabran ovaj odbor : Zlatko Tanodi (VIII), 
predsjednik; Julije Kriško (VII), tajnik; Josip 
Litrop (VII), blagajnik; Franjo Rubina (V), 
knjižničar; Antun Jenčić (V) i Prerad Barbot 
(V), odbornici. Sastanci su se održavali jednom 
na tjedan u našim prostorijama u tornju gimna¬ 
zijske crkve. Pod sastankom su se uz predava¬ 
nja vlč. g. dra Matije Markova čitale »Krvave 
osnove ili Protokoli sionskih mudraca«, i »O. Mi¬ 
hovil Pro D. I.« Osim toga držali smo drugovi' 
ova predavanja : »Dojmovi s tečaja na Plit¬ 
vičkim Jezerima«, (Tanodi); »O temperamenti¬ 
ma«, (Litrop); »Socijalna obnova u kršćanskom 
duhu« (Rubina) ; »August Šenoa«, (Kriško) ; 
»Framasoni i III. red sv. Franje«, (Kujavec); 
»Uzroci i lijekovi današnjoj krizi«, (Rubina); 
»Protukatolički progoni u Meksiku«, (Biškup); 
»Židovstvo, kapitalizam i lihva«, (Rubina) ; 
»O dužnostima kongreganista«, (Litrop); »Krš¬ 
ćanska nada i sv. Nikola«, (Kriško) ; »Postanak 
i zadaća Marijine kongregacije«, (Rubina) ; 
»O Isusovcima«, (Wolf); »Primjer katolika i 
kršć. životu«, (Kudeljnjak); »O slobodnim zi¬ 
darima«, (Holi); »Naša povijest«, (Rubina) i 
»O Židovima«, (Litrop). 

Ove smo godine priredili i dvije skromne 
akademije samo za članove i to na Imakulatu 
i na Blagovijest. Prigodom toga bio je program 
ispunjen predavanjima, deklamacijama i gusla¬ 
njem. 

Za javnost priređene su u »Katoličkom domu« 
dvije priredbe. Jedna u spomen imendana za¬ 
služnog i obljubljenog našeg upravitelja vlč. 
g. dra M. Markova, koja je bila vrlo intimna, 
jer se je završila dijeljenjem sv. sličica kao 
uspomena na taj svečani dan, a sve je odu¬ 
ševljeno klicalo našem milom svečaru. Druga 
je održana 25. lipnja kao završetak našega 
rada. Bila je izvedena i komedija u 1 činu : »Jedna 
odjeća na trojicu«. 

U ožujku ode nam tajnik, te je trebalo mije¬ 
njati odbor, pa je društvom upravljao do konca 
škol. godine ovaj odbor : Z. Tanodi, predsjednik; 
F. Rubina, tajnik; J. Litrop, blagajnik; F. 
Bagadur (IV), knjižničar ; Antun Jenčić i Bar¬ 
bot P., odbornici. 

Svega je održano 34 sastanaka, a sv. Pričesti 
bilo je 9. Pričesti je uvijek prisustvovao veoma 
lijepi broj članova. Knjižnica posjeduje oko 
300 hrvatskih, 300 njemačkih i 100 slovenskih 
knjiga. »Luč« je držalo samo 6 članova zbog 
toga, jer ima malo višeškolaca. 

Svega nas ima 75 članova, a ako se ovamo 
ubroji 40 članica ženske kongregacije, koja je 
tek ove godine u siječnju osnovana, znači da je 
u taboru katoličkog đaštva na realnoj gimnaziji 
u Varaždinu utaborena petina sviju đaka ka¬ 
tolika, a to je veoma lijep uspjeh za varaždinske 
prilike. Istina je u našim redovima nema više 
od desetak višeškolaca, ali ipak ima nade u us¬ 
pjeh, jer : »Na mlađima svijet ostaje«. 

Varaždinec 


ŽENSKI POD MLAĐAK U SENJU. 

U 7-8 broju prošlog godišta »Luči« izašao je. 
kratak izvještaj o radu ženske organizacije 
A. S. Ć. M. u Senju. Dopunjujući ga još jednom, 
valja istaći, da su drugarice uistinu savjesno 
i konsekventno praktički provodile zaključke 
zacrtane na ferijalnom tečaju u Senju. Broj 
se članica od lani dvostruko povećao, a pod- 
mladak je osobito brojan. Zato je i obnovljena 
organizacija mlađih, koje vodi jedna drugarica 
sedmoškolka. Sastanak je za podmladak svake 
subote gdje se nakon kratkog duhovnog pre¬ 
davanja, deklamacija, čitaju i ocjenjuju više 
ili manje samostalni sastavci najmlađih. — 
Starije se drugarice također sastaju svake ne¬ 
djelje. One su u prvom polugodištu sistematski 
i iscrpljivo obradile socijalno pitanje, te sada 
mogu da s interesom i zanimanjem prate va¬ 
žni problem sadašnjice. Iza predavanja bi, 
u debati, duh vođa g. dr Ivo Blažević, profe¬ 
sor, još razjasnio neke pojmove i upotpunio 
radnje. Dok su se time bavile dva viša razreda, 
peto i šestoškolke imale su ciklus predavanja 
o našim mrtvim vođama i prvacima kat. po¬ 
kreta u Hrvata, o dr Mahniću, Eckertu, Kreku,. 
Rogulji itd. Tako se donekle udovoljilo sa po¬ 
znavanjem historijata kat. pokreta za brojno 
novo članstvo. U drugom je polugodištu rad 
raznolikiji nego u prvom. Zahvatilo se pomalo 
i u pitanje umjetnosti, pa dok je jedna teoret¬ 
ski kušala da odgovori na upit : »Što je lijepo <V 
druga je uzela na pr. Kranjčevića i razvijajući 
njegove ideje na temelju citata iz pjesama 
približila pjesnika kao umjetnika. Segnulo se i u 
kulturno-vjerska pitanja kao na pr. »Evanđe¬ 
lje i kulturni napredak«. Iznešeni su i slobodniji 
pokušaji na temelju vlastitog opažanja i suda. 

Važno je istaknuti i duhovni život ove or¬ 
ganizacije. Osnovana je odmah na početku 
godine Euharistijska sekcija. Propisana je 
mjesečna zajednička sv. pričest, ali mnoge dru¬ 
garice pristupaju svake nedjelje, pače neke i 
svakog dana sv. pričesti. G. duh vođa, drži 
lijepa duhovna predavanja i važno je istaknuti, 
da drugarice same daju teme, prema svojim 
duševnim potrebama. Da spomenemo samo 
par naslova duhovnih predavanja : »Bog kaž¬ 
njava samo teže prestukpe vječnom kaznom, 
ali ipak smo svi dužni težiti za savršenstvom, 
prema Kristovim riječima »: Budite savršeni...«; 
»Nositi Boga u sebi i ničim ne prijanjati uz ni¬ 
šta zemaljsko jest stanje duhovnog čovjeka«; 
»O molitvi«; »Svakodnevna sv. Pričest u vezi 
s napretkom u savršenstvu« itd. 

U drugom je polugodištu ova grupa prire¬ 
dila zabavu polovicom korizme. Program je 
bio raznolik, ali jedinstven : cijela je priredba 
odavala žensku i korizmenu značajku, i na oso¬ 
bit je način namijenjena Majci Božjoj. 

Pored pjevanja, složne deklamacije itd., 
osobito valja istaknuti predavanje g. dr Bla¬ 
že vića : »Galerija velikih kršćanskih žena u prvoj 
crkvi«. Ovo je predavanje vanredno odgovaralo 
duhu priredbe ; u njem su izneseni lijepi por¬ 
treti žena krvih vijekova, te je učinjena i veza 
među njima i današnjima ženama kojima te 






svete žene treba da budu uzor i ideal koji se 
naslijeduje. Akademija je dovršena igrokazom: 
Estčve: »Dvije majke«, koja je polučila rijedak 
uspjeh. Režija je bila odlična zahvaljujući 
dipl. phil. gđi Marici Benzia; svako je lioe 
odijelom i načinom predstavljalo poseban tip, 
a osobito su dobro izvedeni tipični kontrasti 
na pr. sastanak dviju majki, pa farizejka Re- 
beka, koja se osobito ističe među ostalim žena¬ 
ma. U igrokazu se i pjevalo u 3 glasa prema kom¬ 
poziciji p. Sokola. Ovaj je lijepi i poučni, pre¬ 
cizno izvedeni komad polučio vanredni moralni 
uspjeh, kao što je i cijela ova priredba vanredno 
i preko iščekivanja zadovoljila gledaoce među 
kojima naročito ističemo roditelje članica na¬ 
šeg preuzv. g. Biskupa sa svim preč. gg. kano¬ 
nicima i ostalim gradskim svećenstvom. 

Još treba spomenuti, da su sve drugarice 
pretplaćene na »Luč«, odnosno »Kriješ« i da čla¬ 
nice namjeravaju u lijepom broju posjetiti 
ferijalni tečaj A. S. Ć. M. 

Blanka Benzia 

IZVJEŠTAJ »ĐAČKE ORGANIZACIJE« 

VANJSKIH ŠIROKI BRIJEG (HERCE¬ 
GOVINA). 

Na 17 IX ove godine počela je »Đačka orga¬ 
nizacija na Širokom Brijegu svoj rad, kojeg 
je prekinula preko ferija. Počela je — doista, 
ali sa mnogim korisnim i dobrim rezolucijam, 
kao nikada do sada. I Bože daj: da se sve ovo 
izvede i da naša organizacija dadne nešto no¬ 
voga i dobroga te da poluči svoj veliki uspjeh. 
Prije prvoga glavnoga sastanka pregledana je 
knjižnica i blagajna te je blagajna nađena u 
najvećem redu, dok je u knjižnici nešto i falilo. 

I kada je sve pregledano i sređeno otvoren 
je prvi glavni sastanak. Sastanak otvara gosp. 
J. Raspudić. Pozdravlja prisutne i sa par riječi 
zaželio nam je dobar uspjeh i društvenom i u 
školskom radu. Zatim je odmah prešao na bi¬ 
ranje uprave odbora sa tajnim glasovanjem. 
Izabrani su slijedeći: Predsjednik : Petar Ru- 
dan. Podpredsjednik: Josip Šimić. Tajnik: 
Matej Čuturić. Blagajnik : Anto Radića. Knjiž¬ 
ničar : Josip Kozina. Revizor I. : Juraj Begović- 
Livaja. Revizor II.: Miroslav Benković. 


Nova je uprava preuzela svoju dužnost i 
sdada je pokazala i dala dosta dobroga uspjeha. 

Osim ovoga sastanpa, održala je naša orga¬ 
nizacija još i drugi svoj sastanak. Na sastanku 
se obično drže, uz proslov i tajnički izvještaj 
još : 2 predavanja, 2 referata i 3 deklamacije. 
Sve se uvijek dobro izvede I 

Na 23 IX održao je odbor svoje sijelo, koji 
je raspravljao o nekim glavnim stvarima. Tako 
je zaključeno, da se i naša organizacija, odno¬ 
sno da se članovi podijele na dvije grupe : na 
više i niže, starije i mlađe članove. To je i ostva¬ 
reno. Vođa mlađih izabran je Ivo Janković. 
Zaključeno je, da se drže sastanci svake ne¬ 
djelje i to : jedne mlađi, a druge stariji članovi. 

Naša organizacija prima ove listove : »Luč«, 
»Kriješ«, »Anđeo Čuvar«, »Malu Mladost«, »Go¬ 
spu Lurdsku«, »Gospu Sinjsku«, »Svijet«, »Kato¬ 
lički Tjednik« i »Hrvatsku Stražu« tjednik i dnev¬ 
nik, a još ćemo primati »Danicu« i »Obitelj«. 

Iako smo materijalno slabi, ipak se dobro 
držimo. Ne ćemo da s nama sve dokonča, no 
obratno. Hoćemo da radimo na korist Katoličke 
Crkve i hrvatskom narodu, te da naša organiza¬ 
cija daje ljude, koji će biti dostojni nasljednici 
svojih pređa. I ako ovdje na Širokom Brijegu 
ima više tih organizacija i sekcija, ipak je ova 
»Đačka Organizacija« najsnažnija i svima pred¬ 
njači. To je do sada bilo, a biti će i u buduće. 
Ne ćemo pisati dugo i široko, no rekli smo samo 
tih par riječi, a inače ćemo redovito davati 
izvještaje u »Luči«. 

Još spominjem, da smo za duhovnog vođu 
izabrali vlč. o. fra Rajka Radižića, marljivog 
i učenog hercegovačkog franjevca. 

Tajnik organizacije : 

Matej S . Čuturić 

Na naš brzojav poslan sa tečaja Apostol. 
Nuncijaturi, dobili smo slijedeći odgo¬ 
vor : 

„Beograd, 5. VII. 1933. — Srdačno 
hvalim na pozdravu, te šaljem svim čla¬ 
novima svoj blagoslov — Pelegrinetti, 
nuncije’'. 


IZ UPRAVE „LUČI” 


Svima pretplatnicima „Luči”. Nakon 
teškoga napora, uspjelo nam je ipak da 
izdamo prvi broj ovogodišnje „Luči”. 
Teško nam je bilo, kada naša „Luč” 
nije mogla izaći na vrijeme, jer vrlo do¬ 
bro znamo, od kolike je važnosti za naše 
katoličko đaštvo. Glavna krivnja za za¬ 
kašnjenje pada na nemarne pretplatnike, 
od kojih dobar dio nije do danas poslao 
svoje dužne pretplate. Ne budu li pret¬ 
platnici vršili svoje dužnosti, naravski, 
da će i opet dovoditi list u poteškoće. 
Poradi toga molimo sve dužnike, da nam 


odmah pošalju svoj dug, a one, koji su 
podmirili prošlogodišnju pretplatu, da 
pošalju nešto na račun nove pretplate. 
Budemo li činili svaki svoju dužnost, 
tada će naša „Luč” moći nesmetano 
i unaprijed izlaziti. Do prijatelja „Luči” 
i našega katoličkog đaštva stoji, da se 
na djelu sada pokažu i da ne dozvole, 
da „Luč” usprkos današnjih teških pri¬ 
lika stradava. Nadamo se, da će svi 
poslušati ovaj naš glas, jer nam je to 
napokon i naša sveta dužnost. 

Uprava 







\ MODERNA SOCIJALNA KNJIŽNICA I 

I Uredništvo i uprava: ZAGREB, Trenhova ulica 1/11 i 

Domagojskom inicijativom pokrenu- j 
ta je Moderna socijalna knjižnica MOSK. g 
Ova knjižnica Sredstvo mlade đomagoj- g 
ske generacije u borbi protiv anacional- l 
noga kapitalizma i židovskog marksizma, g 
koji također izdavaju takve knjižnice pro- g 
tiv našeg naroda i protiv katolicizma, 

MOSK će dobro doći našoj mladoj jj 
organizaciji za orijentaciju u svim suvre- jj 
menim pitanjima. Na hiljade je već bro- gg 
šura pošlo u naš katolički narod. 

Nijedan stoga katolički đak ni pri- g 
jatelj katoličkog đaštva ne smije biti bez g 
edicija MOSK. Svaki đak mora biti apo~ jj 
stol i povjerenik MOSK-a te širiti njegove | 

brošure među svojim drugovima. i 


Cijena je brošurama dvostruki sve- g 
zak (64 str.) Din 4'—, (povjerenicima po jg 
Din 3'—), za jednostruki svezak (32 str.) jj 
Din 3'—, (povjerenicima Din 2'—) 

Prvi dvostruki svezak MOSK-a je §! 
izašao, a sadrži encikliku ,.QUADRAGE= 8 
SIMO ANNO", naslov joj je „Za obnovu jj 
socijalnog poretka" a naručuje se u upravi g 
MOSK«a, Ivo Lendić, Zagreb, Tren- g 
kova ulica broj 1 , 11 . kat. * g 


Za 1934 . izdat ćemo ove brošure: 

Dr A. Matijević : Zašto u Njemačkoj progone Židove i 
Dr Stojan Brajša: »Marksizam«. 

O. Dr Bonifacije Perović: »Obračun s kapitalizmom«. 
O. Dr B. Perović : »Socijalne prilike našeg sela«. 

Dr Janko Šimrak : »Masonerija«. ' 

Prof. Petar Grgeč: »Marx i Hrvati«. 

Prof. Petar Grgeč »Slom historijskog materijalizma«. 
Dr Stjepan Bakšić : »Psihoanaliza«. 

Dr '■Stjepan Bakšić : »Individualna psihologija«. 

Dr Juraj. Šćetinsc ■ »Zadrugarstvo«. 

Dr Stj. Podolšak : »Korporativna država«. 

O. Dr B. Perović : »Boljševizam«. 

